March 6, 2018, 4:45 p.m. 19409\n«Фиорентина» клуби яримҳимоячиси Риккардо Сапонара ўзининг «Инстаграм»даги шахсий саҳифасида 4 март куни вафот этган жамоадоши Давиде Асторига мактуб ёзиб қолдирди.\n«Сардор, менинг сардорим! Нега биз билан бирга нонушта қилишга келмадинг? Нима учун бутсаларингни [дарвозабон] Марконинг хонасидан олиб кетишга келмадинг? Нима учун одатдагидек ўзинг севган апельсин сокини ичиш учун келмадинг?\nБизга бошқалар «Ҳаёт давом этади» дейишмоқда. Биз ўзимизни қўлга олишимиз ва олға боришимиз кераклигини айтишмоқда. Лекин қандай қилиб сенсиз бу ишни бажара оламиз?\nЭнди ким эрта тонгда нонушта пайти ошхонага ўзининг табассуми билан кириб келиб, бизга илиқлик улашади? Энди ким биздан тунда нима иш қилганимизни сўраб, бизни кулдиради? Ким хато қилган ёш футболчини койиб, уларнинг маҳоратли бўлиши учун жон куйдиради? Энди ким айлана бўлиб икки тепар ўйини ўйнашни ташкил этади-ю, ким унда Марконинг жиғига тегади? Биз MasterChefнинг шоусидаги эпизодларни, Флоренциядаги ресторанларни, сериалларни ва ўзимиз ўйнаган ўйинларни ким билан муҳокама қиламиз? Мен қийин ўтган машғулотлардан чарчаганимда кимга суяниб тураман энди?\nИлтимос, қандай қилиб бўлсада, қайт! Ахир биз биргаликда «La La Land» фильмини кўришимиз ва уни муҳокама қилишимиз керак. Илтимос, Флоренцияга қайт, улар сен билан шартномани узайтириш учун офисда кутишмоқда. Улар сендаги бор меҳрибончилигу, бизга ҳар куни кўрсатган ижобий хислатларингни соғинишмоқда. Илтимос, ўша лаънатланган хонадан чиқиб кел. Эртага ҳаммамиз машғулотга қайтамиз ва сени ҳаммамиз кутамиз.\nҲаётда сиз билан кўришган-у, лекин сиз билан ҳеч қачон мулоқот қилмаганлар бўлади. Ва шу билан бирга шундай одамлар бўлади-ки, сиз билан ҳеч қачон кўришмаган лекин, илк кўришдаёқ «Флоренцияга хуш келибсан , Рики» деб кутиб олади. У шундай эди.\nҚаерда бўлсанг ҳам, бизнинг дарвозаларни ҳимоя қилишда ва бизга тўғри йўл кўрсатишда давом эт!\nСардор, менинг сардорим! Алвидо, сардор!», деб ёзган Сапонара.\nЭслатиб ўтамиз, Астори 4 март тонги арафасида «Удинезе»га қарши учрашув олдидан Удинедаги меҳмонхоналарнинг бирида ўлик ҳолида топилганди. Унинг ўлимига уйқу вақтида юрак уришининг тўхтаб қолиши ташхиси қўйилган.\n13 Ноябрь 17813


Бош вазир: Тонировка бўйича ҳам тегишли қарорга қўл қўйдик- Kruz.uz\n21:55, 31.07.2019 2088 0 Жамият\nШу йил 27 июнда имзоланган «Оммавий ахборот воситалари мустақиллигини таъминлаш ҳамда давлат органлари ва ташкилотлари ахборот хизматлари фаолиятини ривожлантириш бўйича қўшимча чора тадбирлар тўғрисида»ги Президент қарорида белгиланган вазифалар ижросига бағишланган видеоселекторда Бош вазир Абдулла Арипов тонировка масаласида ҳам гапирди.\nБош вазир аҳоли томонидан турли муносабатларга сабаб бўлган меъёрий-ҳуқуқий ҳужжатлар ҳақда ҳам тўхталаркан, автомобилларнинг кундуз куни чироқ ёқиб юриши ҳақидаги қоидани эслатиб, жамоатчилик фикри инобатга олинган ҳолда тартиб ўзгартирилганига эътибор қаратди. Шунингдек, «тонировка» масаласини эсга олди.\n«Бундан ташқари, эрта-индин эшитасизлар, «тонировка» бўйича ҳам тегишли қарорга қўл қўйдик. Яхши хушхабар, ўйлайманки, халқимиз томонидан ижобий кутиб олинади», дея ҳукумат раҳбарининг сўзларини келтирмоқда Kun.uz мухбири.\nЭслатиб ўтамиз, ҳукуматнинг 2018 йил 18 июлдаги «Туси ўзгартирилган (қорайтирилган) ойнали енгил автотранспорт воситаларидан фойдаланишни тартибга солиш чора-тадбирлари тўғрисида»ги қарорига мувофиқ 2018 йил 1 августдан бошлаб, жисмоний ва юридик шахсларга туси ўзгартирилган (қорайтирилган) ойнали енгил автотранспорт воситаларидан пулли асосда фойдаланишга рухсат берилди.\nТўлов 1 йил муддатга жисмоний шахслар учун — энг кам ойлик иш ҳақининг 90 баравари (18 245 700 сўм), юридик шахслар учун — энг кам ойлик иш ҳақининг 120 баравари (24 327 600 сўм), Ўзбекистон Республикасида фаолият кўрсатаётган хорижий давлатлар юридик шахслари учун — энг кам ойлик иш ҳақининг 140 баравари (28 382 200 сўм) миқдорида белгиланган.\nЎтган вақт давомида депутатлар ва блогерлар бир неча марта ҳукуматнинг бу қарорига ўзгартириш киритиш зарурлиги ҳақида чиқишлар қилиб келишди.\nПулли тонировка – адолатсизликми ёки мантиқсизлик?\nБироз олдинроқ Ўзбекистон Республикаси президенти хавфсизлик хизмати раҳбари ўринбосари Отабек Умаров тонировка масаласи бўйича ўз фикрини билдирганди.\n«Фикримча, тонировка мавзуси Ўзбекистон шароитида долзарб ва ўринли кўтарилган. Чунки юртимизда иқлим шароити ёз ойлари, айниқса, чилла пайти жуда оғир бўлади. Масаланинг муҳим эканлигини ҳамда Интернет тармоқлари орқали жамоатчилик, блогерлар ва депутатлар мурожаатларини инобатга олиб, биз мутасадди давлат идораларига бу масалани амалиётга жорий қилиш юзасидан тегишли тавсиялар бердик. Ҳозирда тонировка мавзуси бошқа давлатлар тажрибасидан келиб чиқиб, ҳар томонлама кўриб чиқилмоқда.\nХавфсизлик нуқтаи назаридан қарайдиган бўлсак, шуни алоҳида айтмоқчиманки, бизда ушбу йўналишда ҳамма зарур чоралар ишлаб чиқилган ва ижроси таъминланган. Автоулов тонировкаси хавфсизлик масалаларини ҳал қилишда ва таъминлашда бизга тўсиқ бўлолмайди», - деганди у инстаграмдаги саҳифаси орқали.\nМаълум бўлишича, ҳозирда ички ишлар органларининг тонировка ўрнатадиган жойларида ҳамда тўлов учун банкларда тегишли тайёргарлик ишлари олиб борилмоқда.\nТасдиқланмаган маълумотларга кўра, тонировка нархлари орқа ойна (лобовой) учун текин бўлади, орқа ён ойна (орқа эшик) учун эса қуйидагича нархлар белгиланади:\nжисмоний шахсларга - ЭКИҲ 10 баробар (2 млн 230 минг сўм);\nюридик шахсларга - 20 баробар (4 млн 460 минг сўм);\nхорижий ташкилотларга - 30 баробар (8 млн 920 минг сўм).\nжисмоний шахсларга - 90 баробар (20 млн 070 минг сўм);\nюридик шахсларга - 110 баробар (24 млн 530 минг сўм);\nхорижий ташкилотларга - 130 баробар (28 млн 990 минг сўм).


11:09 / 25.03.2016 | Muhammad akbar | 1842\nАссалому алайкум! Устозлар, бир нарса доим хаёлимдан кeтмайди. Мeн бозорда ишлайман, таниш-билишларни мeнга тeз-тeз ишлари тушиб туради. Баъзида пуллари eтмай қолса, гарчи яқин танишим бўлмаса ҳам, “майли қолганни ташлаб кeтарсиз” дeйман. Баъзилари ташлаб кeтади, баъзилари эса келмайди. Саволим, ўша ташлаб кeтмаганларнинг ҳукми қандай бўлади? Бу бировнинг ҳаққини eйишга кирадими?\nВа алайкум ассалом! Албатта бировнинг ҳаққини ейишга киради. БИРОВНИНГ ҲАҚИДАН ҚЎРҚИШ Ўрганиб ўтган маълумотларимиздан очиқ-ойдин кўриниб турибдики, мўмин-мусулмон одам бировнинг ҳақида дўзахга тушишдан қўрққандек қўрқиши зарурдир. Зотан, бировнинг игна миқдоридаги ҳақи туфайли дўзахга тушиб қолиш ҳеч гап эмас. Аллоҳ таоло "Нисо" сурасида марҳамат қилади: يَا أَيُّهَا الَّذِينَ آمَنُواْ لاَ تَأْكُلُواْ أَمْوَالَكُمْ بَيْنَكُمْ بِالْبَاطِلِ إِلاَّ أَن تَكُونَ تِجَارَةً عَن تَرَاضٍ مِّنكُمْ وَلاَ تَقْتُلُواْ أَنفُسَكُمْ إِنَّ اللّهَ كَانَ بِكُمْ رَحِيمًا «Эй иймон келтирганлар! Бир-бирларингизнинг молларингизни ботил йўл билан еманг» (29-оят). Бировнинг молини ботил йўл билан ейишга рибо, қимор, порахўрлик, алдамчилик, нархни сунъий равишда кўтариш, ўғрилик, қиморбозлик, товламачилик, қарзга олган нарсаларни қайтариб бермаслик ва бошқалар киради. Ушбу оят ва унинг шарҳи билан юқорида танишган эдик. Кейинги оятда Аллоҳ таоло марҳамат қилади: وَمَن يَفْعَلْ ذَلِكَ عُدْوَانًا وَظُلْمًا فَسَوْفَ نُصْلِيهِ نَارًا وَكَانَ ذَلِكَ عَلَى اللّهِ يَسِيرًا «Ким буни тажовузкорлик ва зулм ила қилса, албатта, уни оловга киритиб, куйдирурмиз. Бу эса Аллоҳга осондир» (30-оят). Оятдаги «буни» сўзи бир-бирининг молини ботил йўл билан еб, ўзини ўзи ҳалокатга дучор қилишга ишорадир. Демак, ким бировнинг молини тажовузкорлик (яъни ҳаромлигини билиб туриб) ва зулм ила (яъни тап тортмай) еса, охиратда дўзахга киритилади. Одатда ботил йўл билан мол ейдиганлар бу дунёдаги ҳукуматлар тайин қилган жазолардан қутулиб кетишади. Шунинг учун ҳам уларнинг зеҳнига, иложини топса, ҳамма нарсадан қутулса бўлади, деган фикр ўрнашиб қолган бўлади. Ўша фикрни кўтариш учун охирида: «Бу эса Аллоҳга осондир», дейилмоқда. Яъни ботил йўл билан мол еганларни дўзахга киритиш Аллоҳ учун осондир. Ҳеч ким қочиб, ҳийла қилиб қутула олмайди. Мусулмон киши ҳаром йўл билан мол-дунё касб қилишдан худди чўчқанинг гўштини ейишдан ҳазар қилгандек ҳазар қилиши керак. Ҳаром йўл билан мол-дунё топган одам икки дунёда шарманда бўлади. Бу дунёда азоб-уқубат, турли бало-офатларга йўлиқади, у дунёда жаҳаннам ичида туриб, қорнига таом ўрнига олов ейди. Ҳаромдан ҳазар қилиш мусулмонларнинг асосий фазилатларидан бири бўлганидек, шубҳали нарсалардан ҳазар қилиш ҳам салафи солиҳларимизнинг одатлари бўлган. Абу Бакр Сиддиқ розияллоҳу анҳу шубҳали нарсадан бир луқма еб қўйиб, кейин уни қайт қилиб ташлаганлари маълум ва машҳур. Ривоятларда зикр қилинишича, Бишрул Ҳофий раҳматуллоҳи алайҳига оналари бир дона хурмо берганида еб туриб, кўчага чиқиб, қайт қилиб ташлаган эканлар. Чунки ўша хурмо шубҳали бўлган. Онани хафа қилмаслик учун ейилган, сўнг тақво юзасидан қусиб ташланган. عَنْ أَبَانَ، عَنْ أَنَسٍ قَالَ: قُلْتُ: يَا رَسُولَ اللهِ، اِجْعَلْنيِ مُسْتَجَابَ الدَّعَوَةِ، قَالَ: أَنَسُ، أَطِبْ كَسْبَكَ تُسْتَجَبْ دَعْوَتُكَ، فَإِنَّ الْرَّجُلَ يَرْفَعُ اْللُّقْمَةَ إِلَى فِيْهِ مِنْ حَرَامٍ فَمَا يُسْتَجَابُ لَهُ دَعْوَةٌ أَرْبَعِينَ يَوْمًا». Абон ибн Абу Айёш розияллоҳу анҳудан ривоят қилинишича, Анас розияллоҳу анҳу қуйидагиларни айтганлар: «Набий соллаллоҳу алайҳи васалламга: «Эй Аллоҳнинг Расули, мени дуоси қабул бўладиганлардан қилиб қўйинг», дедим. У зот: «Эй Анас, касбингни пок қилгин, дуоинг қабул бўлур. Чунки бир одам бир луқма ҳаромни оғзига солса, қирқ кунгача дуоси ижобат бўлмайди», дедилар». (Дайламий ривоят қилган.) Анас розияллоҳу анҳу ҳар доим Пайғамбар соллаллоҳу алайҳи васалламнинг хизматларини ихлос билан қилиб юрганларидан баъзи вақтларда ушбу ривоятда зикр қилинганга ўхшаш нарсаларни у зотдан сўрашга журъат қилганлар. Албатта, у кишининг бу сафарги сўровлари катта саволлардан эди: «Эй Аллоҳнинг Расули, мени дуоси қабул бўладиганлардан қилиб қўйинг». Дуоси қабул бўладиганлардан бўлиш ҳар банда учун улкан бахт. Бу ҳар бир мўмин-мусулмон банданинг энг улкан орзуларидан бири. Албатта, бундай вақтда одатда, Пайғамбар алайҳиссаломнинг Аллоҳ таолога дуо қилиб, Анас розияллоҳу анҳуни дуоси қабул бўладиган қилиб қўйилишини сўрашлари хаёлга келади. Эҳтимол, Анас ибн Молик розияллоҳу анҳу ҳам худди шу нарсани ирода қилган бўлсалар керак. Аммо Пайғамбаримиз алайҳиссалом фақат Анас розияллоҳу анҳунинг ўзига эмас, қиёмат кунигача бутун Ислом умматига етадиган жавобни бердилар: «Эй Анас, касбингни пок қилгин, дуоинг қабул бўлур. Чунки бир одам бир луқма ҳаромни оғзига солса, қирқ кунгача дуоси ижобат бўлмайди», дедилар». Охирги замон Пайғамбари, Ҳабиби Роббил оламийн Муҳаммад Амин соллаллоҳу алайҳи васалламнинг ушбу жавоблари умумий қоида бўлиб қолди. Қайси замон, қайси маконда бўлишидан қатъи назар, дуоим қабул бўлсин, деган ҳар бир мўмин-мусулмон ҳалол касб ила шуғуллансин, ейдиган луқмасини ҳалол қилсин. Ана ўшандагина дуоси қабул бўлади. Пайғамбаримиз алайҳиссаломнинг ушбу жавобларидаги «Чунки бир одам бир луқма ҳаромни оғзига солса, қирқ кунгача дуоси ижобат бўлмайди», деган сўзларига алоҳида эътибор берайлик. Бундан жуда оз миқдордаги ҳаром нарса инсонга илашса ҳам, унинг дуоси қабул бўлмаслиги келиб чиқади. Бир луқма таом оз нарса, инсоннинг бир марта овқатланиши давомида ҳам бир луқма деярли ҳеч нарсани ташкил қилмайди. Лекин сиз билан бизнинг назаримизда арзимас бўлиб кўринган ўша бир луқма уни еган одамнинг дуосини қирқ кунгача қабул бўлмайдиган қилиб қўяр экан. Эҳтимол, тановул қилинган ҳар бир таомнинг асари инсон жисмида қирқ кунгача турса керак. Энди инсоф билан ўйлаб кўрайлик. Ҳаммамизнинг қилаётган ҳар бир касбимиз, топаётган молу мулкимиз ҳалолми? Ҳаммамизнинг тановул қилаётган ҳар бир луқмамиз ҳалолми? Энди нима учун дуолар қабул бўлмаётганини, нима учун ишлар юришмаётганини тушуниб етгандирмиз?! Ушбу улуғ ҳадиси шарифга амал қилиб, касбимизни пок қилишимиз, бир луқма ҳам ҳаромни оғзимизга олмаслигимиз лозим. Икки дунёнинг бахт-саодати шундадир.(“Қарз” китобидан). Валлоҳу аълам!


Аргентина устози Чилига қарши супер ҳужумчилар триосини майдонга туширади\n23 март, 2017, 16:35\nХабарингиз бор шу кунларда барча қитъаларда ФИФА кунлари доирасида бир қатор расмий учрашувлар бўлиб ўтади. Эртага Жанубий Америка қитъасида ЖЧ-2018 саралаши доирасида Аргентина ўз майдонида Чили жамоасига қарши майдонга тушади.\nАргентина терма жамоаси бош мураббийи Эдгардо Бауса учрашувни асосий таркибда бошлайдиган футболчилар номини эълон қилди. Унга кўра Бауса Чилига қарши Месси, Игуаин ва Агуэродан иборат супер ҳужум учлигини майдонга туширмоқчи. Қуйида тўлиқ таркиб билан танишиб олишингиз мумкин:\nДарвозабон: Серхио Ромеро.\nҲимоячилар: Габриэль Меркадо, Николас Отаменди, Маркос Рохо, Эммануэль Мас.\nЯрим ҳимоячилар: Хавьер Маскерано, Лукас Билья, Анхель ди Мария.\nҲужумчилар: Серхио Агуэро, Лионель Месси, Гонсало Игуаин.\nЭслатиб ўтамиз, Аргентина ва Чили терма жамоалари баҳси 24 март куни Тошкент вақти билан 4:30да бошланади.


Дентинокс-гель Н – medu.uz – Дорилар ҳақида маълумотлар ўзбек тилида\nHome Йўриқномалар Дентинокс-гель Н\nПрепаратнинг савдо номи: Дентинокс-гель Н\nДори шакли: оғиз бўшлиғида маҳаллий қўллаш учун гель.\n10 г гель қуйидагиларни сақлайди:\nмойчечак гуллари настойкаси 1500 мг,\nлидокаин гидрохлориди 1 Н2О 34 мг,\nполидоканол 600 32 мг;\nёрдамчи моддалар: сорбитол, ксилитол, пропиленгликоль, карбомер (974 Р), 10% ли натрий гидроксиди эритмаси, полисорбат 20, натрий эдетати, натрий сахарини, ментол (левоментол), тозаланган сув.\nТаърифи: мойчечак ва ялпиз ҳидили, товланувчи гель.\nФармакотерапевтик гуруҳи: асосан стоматологияда қўлланадиган восита.\nАТХ коди: A01AD11\nБиринчи курак тишлар, сут тишлари ва кейинчалик доимий тишларни оғриқсиз чиқишини таъминлайди. Милкларни таъсирланиши, оғиз бўшлиғи шиллиқ қаватини яллиғланиши (стоматит) ва оғриқ ҳисларини олдини олади.\nПрепарат тишларни ёриб чиқишини рағбатлантириш ва профилактика мақсадларида ананавий қўлланади. Тишларни ёриб чиқишида қўлланадиган Дентинокс гель қанд ўрнини босувчи воситалар – ксилитол ва сорбитол сақлайди, улар кариес чақирмайди. Шу орқали тишларни парчаланишининг олди олинади. Тишларни ёриб чиқишида қўлланадиган Дентонокс гель Н консервация қилувчи моддалар сақламайди.\nДентинокс-гель Н оғиз бўшлиғида қўлланади:\nТишларни ёриб чиқишида оғриқларни қисқа муддатли енгиллаштирувчи юмшоқ таъсир этувчи дори воситаси сифатида ананавий қўлланади.\nДентинокс-гель Н ни ҳар доим қўллаш бўйича йўриқномасидаги кўрсатмаларга мувофиқ қўлланг. Агар Сиз бирон-бир нарсада ишонч ҳосил қилмасангиз, шифокордан сўранг.\nАгар шифокорнинг ўзгача кўрсатмаси бўлмаса, тишларни ёриб чиқиши чақирган оғриқларда қўлланади. Дентинокс-гель Н ни тоза бармоқ ёки тоза пахтали таёқча ёрдамида гель томчисини (нўхатдек катталикда) тишлар ёриб чиқаётган соҳадаги милкнинг шикастланган жойига қўйинг ва енгил ишқаланг. Муолажани суткада 2-3 марта такрорланг, айниқса овқатдан кейин ва уйқудан олдин. Зарурати бўлганида препаратни сут тишларини, кейинчалик доимий тишларни ёриб чиқиш бутун даврида қўлланг.\nГелни кўзларга тушишидан сақланг!\nАгар Сиз Дентинокс-гель Н ни керагидан ортиқ суртган бўлсангиз, ножўя таъсирлар (“Ножўя таъсирлари”га қаранг) кучлироқ намоён бўлиши мумкин. Агар бу юз берган бўлса, Дентинокс-гель Н ни қўллашни бекор қилинг ва шифокорга мурожаат этинг.\nАгар Сиз Дентинокс-гель Н ни суртишни унутган бўлсангиз:\nАгар Сиз уни қўллашни бир марта ўтказиб юборган бўлсангиз гелнинг икки марталик порциясини суртманг. Дори воситасини қўллаш бўйича қўшимча саволлар пайдо бўлганда, шифокор билан маслаҳатлашинг.\nЛидокаин гидрохлориди мавжудлиги туфайли аллерик реакциялар кузатилиши мумкин.\nТери ва шиллиқ қаватларда юқори сезувчанлик реакциялари пайдо бўлганда Дентинокс-гель Н ни қўллашни тўхтатиш ва зарурати бўлганида шифокорга мурожаат этиш керак.\nДентинокс-гель Н ни қуйидаги ҳолатларда қўллаш мумкин эмас:\nмойчечак гуллари, бошқа мураккабгулдошларга, лидокаин гидрохлориди ёки унга яқин маҳаллий оғриқсизлантирувчи воситаларга ёки бошқа фаол моддалардан биронтаси ёки дори воситасининг бошқа компонентларига маълум ўта юқори сезувчанликда, шунингдек фруктозани ўзлаштираолмаслик (фруктозани наслий ўзлаштираолмаслик).\nДентинокс-гель Н ни озиқ-овқат маҳсулотлари ва ичимликлар билан бир вақтда қўлланиши:\nБирон-бир махсус кўрсатмаларнинг зарурати йўқ.\nҲомиладорлик ва лактация:\nДори воситаси фақат болаларда тишларни биринчи марта ёриб чиқишида оғриқларни енгиллаштириш учун қўлланиши туфайли, ушбу препаратни ҳомиладорлик ва лактация даврида қўллаш бўйича маълумотлар йўқ.\nДентинокс-гель Н нинг бошқа компонентлари ҳақида муҳим маълумот:\nПрепарат қанд, консервантлар сақламайди.\nТаркибида сорбитол мавжудлиги туфайли ушбу дори воситасини кам учрайдиган фруктозани наслий ўзлаштираолмаслиги (фруктозани наслий ўзлаштираолмаслик) бўлган пациентларда қўллаш мумкин эмас.\n10 г гель 1 г сорбит (0,25 г фруктозага тўғри келади) сақлайди, мувофиқ равишда 0,1 нон бирлигидан камроқ. Калорияси 2,6 ккал/г сорбитни ташкил қилади.\nОғизнинг шиллиқ қаватига суртилганда пропиленгликолни мавжудлиги туфайли, маҳаллий таъсирланиш кузатилиши мумкин.\nФаол модданинг дозасини пастлиги, шунингдек ўрамнинг ўлчами катта эмаслиги (10 г) туфайли, дозани ошириб юборилиши учун характерли бўлган симптомлар ҳеч қачан кузатилмаган.\nҲозирги вақтгача интоксикациянинг бирон-бир ҳолати ҳақида хабар берилмаган.\n10 г дан алюмин тубаларда қўллаш бўйича йўриқномаси билан картон қутида.\n5 йил, туба очилгандан кейин 1 йил.\nШифокор рецептисиз берилади.\nЛоперамида гидрохлорид «ОЗ»13.04.2018Кейингиси


Буюк аждодларимизнинг бой мероси — ибрат кўзгуси\nТОШКЕНТ, 21 июнь. /«Дунё» АА/. Маънавий-маданий ва диний-маърифий билимларнинг давлат ва жамият тараққиётида, келажак авлод таълими ва тарбияси ҳамда камолотидаги ўрни ва аҳамияти, шубҳасиз, беқиёсдир. Сўнгги беш йил давомида давлатимиз раҳбари Шавкат Мирзиёев ташаббуси ва раҳнамолигида бу йўналишда ҳам изчил ислоҳотлар амалга оширилмоқда. Ўзбекистондаги Ислом цивилизацияси маркази, Имом Мотуридий халқаро илмий-тадқиқот маркази, Aқида, Ҳадис илми мактаблари ва, албатта, кўплаб янги бунёд этилган масжидлар фаолияти бу фикрни тасдиқлайди.\nМухбиримиз буюк мутафаккирлардан бири – бобокалонимиз Абу Мансур Мотуридий қолдирган бой меросни ёш авлодга етказиш мақсадида мамлакатимиз етакчиси ташаббуси билан ташкил этилган Ўзбекистон халқаро ислом академияси ҳузуридаги Имом Мотуридий халқаро илмий-тадқиқот маркази директори, тарих фанлари доктори, доцент Давронбек Мақсудов билан ушбу марказ фаолияти ва мотуридийлик таълимотининг маънавий-маърифий ҳаётимиздаги ўрни хусусида суҳбатлашди.\n- Ўзбекистон халқаро ислом академияси ҳузуридаги Имом Мотуридий халқаро илмий-тадқиқот маркази Ўзбекистон Президентининг 2020 йил 11 августдаги «Имом Мотуридий халқаро илмий-тадқиқот марказини ташкил этиш чора-тадбирлари тўғрисида»ги қарори асосида ташкил этилган.\nМарказ буюк мутафаккир, мотуридийлик таълимоти асосчиси Абу Мансур Мотуридий ва унинг издошлари меросини чуқур ўрганиш, уларнинг ақида ва калом илми ривожига қўшган бебаҳо ҳиссасини тадқиқ этиш ва кенг тарғиб қилиш, миллий-диний қадриятларимизни асраб-авайлаш ҳамда ривожлантириш, шу асосда ёш авлодни эзгу умуминсоний ғоялар руҳида тарбиялаш, уларда маънавий ва маърифий қарашларимизга ёт бўлган зарарли таъсирларга қарши мафкуравий иммунитетни кучайтириш мақсадида ташкил этилганини қайд этиш жоиз.\n- Имом Мотуридийнинг бой меросини, хусусан, алломанинг соф ислом арконлари ҳақидаги таълимотини ўрганиш қай даражада ривожланмоқда?\n- Мустақилликнинг илк йилларида мотуридийлик таълимоти диний таълим муассасаларида ўқитиб келинган бўлса, бугунги кунга келиб, мазкур марказ олдига Имом Мотуридийнинг номини кенг жамоатчиликка халқчил тилда етказишдек муҳим вазифа қўйилган. Айни вақтда Марказнинг Интернет ва ижтимоий тармоқлардаги саҳифаларида мотуридийшунослик соҳасидаги илмий натижаларни оммалаштириш, яъни халққа етказиш ишлари амалга оширилмоқда. Умид қиламанки, илгари Имом Мотуридий ҳақида мутахассисларгина етарли маълумотга эга бўлган бўлсалар, бугунги кунга келиб Марказнинг фаолияти натижасида халқ орасида ҳам Имом Мотуридий номи тобора кенг миқёсда танилиб бормоқда.\nБугунги кунда халқимиз Имом Мотуридий тимсолида буюк мутафаккир, қомусий олим, мотуридийлик таълимотининг асосчиси, ислом фалсафасига билиш назариясини илк бор татбиқ этган, ўз даврида турли бидъатчи оқимларнинг бузғунчи ғояларига қарши маърифат билан курашган алломани кўради. Биз учун Имом Мотуридий барча мусулмонларнинг жипслиги ва бирдамлиги тимсоли бўлиб ҳам ҳисобланади.\nЎзбекистонда ҳозирги пайтда мотуридийлик таълимоти ривожининг янги босқичи бошланди, десам сира муболаға бўлайди. Чунки давлат ҳам, одамлар ҳам бунга алоҳида эътибор қаратмоқда. Шунингдек, ушбу таълимот Ўзбекистон бўйлаб кенг ёйилган, илм аҳли уни тарғиб қилишга астойдил интилмоқда. Тўғри, Имом Мотуридий ва мотуридийлик таълимоти ҳақида барча юртдошларимиз етарли маълумотга эга бўлмаслиги мумкин. Бироқ бу вақтнинг иши. Агар амалга ошираётган ишларимизда бардавом бўлсак керакли натижаларга албатта эришамиз.\nШу ўринда яна бир нарсага эътибор беришимиз керак. Муҳтарам Президентимиз БМТ ва бошқа халқаро ташкилотлар минбаридан туриб муқаддас Ислом дини софлигини таъминлаш, буюк аждодларимиз меросини тарғиб этиш бўйича қатор ташаббусларни илгари сурмоқда. Жумладан, давлатимиз раҳбарининг Туркий кенгаш доирасида билдираётган ташаббуслари бизни беҳад қувонтиради.\nУмуман олганда, мотуридийлик таълимоти нафақат туркий тилли халқлар, балки барча мусулмонларнинг бирлашиши, жипслашишида муҳим ўрин тутади.\n- Бугунги кунда Ислом дини ниқоби остида фаолият олиб бораётган сохта гуруҳлар кўпайиб бораётгани сир эмас. Имом Мотуридий таълимоти халқимизни, хусусан, ёшларни бизга ёт бўлган турли ғоялардан асрашда нажот йўли бўлиши мумкинми?\n- Жуда муҳим ва қизиқарли савол бўлди. Тарихга назар ташласак, адашган оқимлар илк ислом даврида вужудга келганини кўриш мумкин. Жумладан, хорижийларнинг фаолиятини бунга мисол қилиб келтириш мумкин. Шундан сўнг мўътазилийлик, жаҳмийлик, мужассима, мушаббиҳа, қадарийлик, жабарийлик каби қатор оқимлар ҳам юзага келган. Улар ислом манбалари саналган Қуръон ва суннани бузиб талқин қилган. Натижада ягона бўлган Қуръон ва ҳадисларни бошқача тушунишлар пайдо бўлган, бу эса бир эътиқоддаги диндошларнинг бўлиниши, бир-бирига адоватда бўлишига олиб келган.\nИшончим комилки, бунда, авваламбор, билимсизлик ва динни яхши билмаслик каби сабаблар бор.\nИмом Мотуридий, Имом Ашъарий ва бошқа шу каби буюк ислом мутафаккирларининг амалий саъй-ҳаракатлари, жаҳолатга қарши маърифат асосида, яъни деструктив ғояларга қарши раддия услубидаги китобларни ёзиш билан қарши курашиш, оддий халққа соф ислом таълимотини етказиб беришда жонбозлик кўрсатиш орқали юқорида санаб ўтилган оқимларнинг фаолиятига чек қўйдилар.\nБугунги кунда ҳам турли экстремистик ва террористик оқимларнинг бузғунчи ишларига гувоҳ бўлиб турибмиз. Жумладан, ҳизбут-таҳрир, ИШИД, сохта салафийлик, ваҳҳобийлик ва бошқа шу каби гуруҳлар мусулмонлар орасида ирқий, миллий, диний низоларнинг юзага келишига, эътиқодда бўлинишларнинг пайдо бўлишига, умуман, қирғинбарот қон тўкишларга сабаб бўлмоқда.\nТаъкидлаш лозимки, ислом чинакам инсонпарвар ва тинчликпарвар дин бўлиб, унда зўравонлик ва бузғунчиликнинг ҳар қандай кўриниши қатъий қораланган. Бунга кўплаб оят ва ҳадисларни далил қилиб келтириш мумкин. Шу нуқтаи назардан, мазкур адашган оқимларнинг муқаддас динимизга ҳеч қандай алоқаси йўқ эканини алоҳида таъкидлаш лозим.\nАйни вақтда марказ ҳам жаҳолатга қарши маърифат асосида, яъни Имом Мотуридий ва унинг издошлари бу борада қўллаган услуб ва усулларнинг замонавий талқини орқали кураш олиб боришни йўлга қўйишга интилмоқда.\nАбу Ҳанифа ва Имом Мотуридий йўллари туркий миллатлар учун нажот бўла олиши масаласига тўхталсак, сир эмас, тарихда ушбу зотларнинг тутган йўллари мусулмон миллатларининг бирлашишига сабаб бўлган эди. Бугунги кунда ҳам шундай бўлишига ишончимиз комил.\nИмом Мотуридийни нафақат ислом илмларини чуқур эгаллаган етук аллома, балки дунёвий илмлардан ҳам хабардор бўлган қомусий олим, буюк мутафаккир сифатида эътироф этиш лозим. У диний илмлар билан бир қаторда дунёвий фанларда ҳам самарали илмий фаолият олиб борган. Жумладан, унинг калом илмига биринчилардан бўлиб билиш назариясини киритиши, ўз таълимотида ақлга алоҳида ўрин бериши фикримизнинг далили бўла олади. Бироқ, менимча, уни фақатгина мутафаккир олим сифатида эътироф этиш тўғри эмас. Агар олимнинг илмий меросига назар ташлайдиган бўлсак, у «Таъвилот ал-Қуръон», «Китоб ат-тавҳид» каби ақида илмига бағишланган асарлар ёзганини кўрамиз. Бу эса унинг ақида соҳасида етук олим ва имом бўлганини кўрсатади.\nБутун дунё Имом Мотуридийни нафақат буюк имом сифатида, балки жаҳонда кенг тарқалган икки ақидавий йўналишдан бири – мотуридийлик таълимотининг асосчиси сифатида ҳам эътироф этаётир.\nЎзбекистонда барча юртдошларимиз Имом Мотуридийни асосан буюк ақида имоми сифатида биладилар ва унга шу нуқтаи назардан қарайдилар. Шу боис деярли барча Имом Мотуридий асос солган ақидавий таълимотга эргашиш лозим, деб ҳисоблайдилар.\n- Имом Мотуридий асос солган таълимот ҳақида муштарийларга мухтасар маълумот берсангиз.\n- Таъкидлаш лозимки, Имом Мотуридий асос солган таълимот пайдо бўлган даврдан ҳозирги кунга қадар реал ҳаётда амалий аҳамиятга эга бўлиб келган. Маълумки, ислом динида эътиқодда адашган тоифалар, бузғунчи гуруҳлар бугун пайдо бўлиб қолмаган. Уларнинг ғоявий илдизи илк ислом тарихига бориб тақалади. Ўз даврида забардаст ислом уламолари бундай оқимларга илмий асосланган раддияларни билдирган, уларга қарши маърифат билан курашган. Имом Мотуридий ҳам бу борада пешқадамлардан бири бўлган, шу сабабли ҳам у «мусаҳҳиҳ эътиқод аҳли сунна» деб аталганини алоҳида қайд этиш жоиз.\nУшбу мактаб вакиллари IX асрдан буён айнан ақида борасидаги ихтилофларга жавоб бериш ва мўътадил таълимотни ёйиш бўйича самарали ишларни амалга ошириб келмоқда. Бизнинг олдимизда турган муҳим вазифалардан бири эса уларнинг фикрларини замонавий талқинлар асосида жамоатчиликка етказишдан иборат.\nУмуман, мусулмонлар мотуридийликдек мўътадил таълимотга муҳтож. Чунки ушбу таълимот маёқ каби мусулмонларга тўғри йўналишни кўрсатиб туради ва уларнинг аҳли сунна таълимоти доирасида жипслашишига ва бирлашишига хизмат қилади.\nМарказ ва соҳа мутахассислари ҳозирги пайтда мумтоз асарларни ўрганиш билан бир қаторда замонавий ахборот етказиш воситалари саналган ОАВ, ижтимоий тармоқлар орқали мўътадил таълимотни етказиш зарур, деб ҳисоблайди.\n- Мазмунли суҳбат учун раҳмат.\nСуҳбатни Жобир Хўжақулов ёзиб олди.\nТожикистон элчиси Абдужаббор Раҳмонзода:...\nТошкент шаҳрида бошланаётган «Марказий ва Жанубий Осиё: минтақавий ўзаро боғлиқлик. Таҳдид...\nҚозоғистон Элчиси: Ўзбекистоннинг БМТ Ин...\nҚозоғистон элчиси Дархан Сатибалди мамлакатимизнинг БМТ Инсон ҳуқуқлари бўйича кенгашига ...\nШоҳрух Ғиёсов: Конституция - бу тарихими...\nЎзбекистон ички ишлар вазирлиги матбуот котиби – ахборот сиёсати масалалари бўйича маслаҳа...


Ўзбек чегарачиси тожикистонликни яралади\n03 декабр 2020, Тошкент вақти: 12:03\n30 март куни Тожикистоннинг Зафаробод ва Ўзбекистоннинг Ховос туманлари ўртасидаги чегарада ўзбек чегарачиси Тожикистон фуқаросини оғир яралаган.\nСўғд вилоят ички ишлар бошқармаси матбуот маркази вакили Диловар Ализоданинг айтишича, Зафаробод туманидаги Логин қишлоғида истиқомат қилувчи Илҳом Мажидов ҳамқишлоғи Анвар Асроров билан шу мавзеда жойлашган республика Миллий хавфсизлик қўмитасининг 2857-ҳарбий қисмига қарашли чегара пости яқинидан велосипедда Ўзбекистон томонга ўтган.\nЎзбекистон чегарачиси уларни кўриб қолиб, тўхташни талаб қилган. Бироқ тожикистонликлар унинг талабига парво килмагач¸ ўзбек чегарачиси уларга қарата ўқ узган.\nОқибатда Илҳом Мажидов қорнидан оғир яралаланган. Айни пайтда унинг туман марказий касалхонаси реанимация бўлимида ётгани айтилмоқда.


Банк филиали бошқарувчисининг собиқ ўринбосари қўлга тушди\nБанк филиали бошқарувчисининг собиқ ўринбосари қўлга...\n11.05.2022 08:37 0 2162\nАндижон вилояти Избоскан туманида замонавий иссиқхона қуриш учун ажратилган кредитни талон-торож қилиш ҳолати аниқланди. Бу ҳақда Иқтисодий жиноятларга қарши курашиш департаменти хабар қилди.\nҚайд этилишича, Бош прокуратура ҳузуридаги департаментнинг Избоскан тумани бўлими томонидан «Туронбанк» АТБ Андижон филиалининг мурожаатига асосан терговга қадар текширув ўтказилган. Унда мазкур филиал бошқарувчиси собиқ ўринбосари И.К. ва тумандаги «Ҳ.» хусусий боғдорчилик хўжалиги раҳбари Х.П. замонавий энергия тежамкор иссиқхона қуриш учун ажратилган 50 минг доллар имтиёзли кредит маблағи эвазига иссиқхона қурмасдан, расмий ҳужжатларга сохта маълумотлар киритиш орқали талон-торож қилгани аниқланган. Текширув давомида етказилган зарарнинг 20 минг доллари ундирилиши таъминланган.\nҲолат юзасидан Жиноят кодексининг 167-моддаси (ўзлаштириш ёки растрата йўли билан талон-торож қилиш), 209-моддаси (мансаб сохтакорлиги) ва 228-моддаси (ҳужжатлар, штамплар, муҳрлар, бланкаларни қалбакилаштириш) билан жиноят иши қўзғатилган. Ҳозирда тергов ҳаракатлари ўтказилмоқда.\nЖамият 09/06, 18:25\nТемир йўл қурбонлари кўпаймоқда: жавобгарлик кимнинг бўйнида?


Энг яхши фильм сифатида “Оскар” мукофоти “Кўчманчилар ери”га берилди\n18 май 2022, Тошкент вақти: 11:15\n“Кўчманчилар ери” фильми режиссёри Хлоя Чжао\nЛос-Анжелесда Америка киноакадемияси мукофотларини топшириш бўйича 93-тантанали маросим бўлиб ўтди.\nЭнг яхши фильм сифатида “Оскар”ни “Кўчманчилар ери” картинаси олди, унинг режиссёри Хлоя Чжао энг яхши режиссура учун олтин ҳайкалча билан тақдирланди. Хлоя хоним энг яхши режиссёр сифатида ушбу юксак киномукофотга сазовор бўлган тарихдаги иккинчи аёл бўлди. Биринчиси — “Бўрон ҳукмдори” фильми учун “Оскар” билан тақдирланган Кэтрин Бигелоу эди.\n“Кўчманчилар ери” фильми 2008 йилги молиявий инқироз чоғида бошпанасидан маҳрум бўлиб, мавсумий иш излаб, Қўшма Штатлар бўйлаб айланиб юришга мажбур бўлган америкаликлар ҳақида ҳикоя қилади.\nУнда бош қаҳрамон ролини ижро этган Фрэнсис Макдорманд энг яхши аёл роли учун “Оскар” мукофотига муносиб топилди.\nОлтин ҳайкалчани қабул қилиб оларкан, Макдорманд яқинда вафот этган овоз режиссёри Майкл Вулф Снайдер хотирасига бўри увлашини тақлид қилди.\n“Кўчманчилар ери” картинаси аввалроқ “Энг яхши драматик фильм” номинациясида “Олтин глобус” мукофотини олган, шунингдек Британия академиясининг (BAFTA) тўрт совринига, АҚШ Режиссёрлар гильдияси ҳамда Венеция кинофестивали мукофотларига сазовор бўлганди.\nЭнг яхши эркак роли учун “Оскар” мукофоти “Ота” фильмида ақли заифликдан азият чекувчи қаҳрамонни гавдалантирган 83 яшар Энтони Хопкинсга насиб этди.\nХопкинс бош рол учун “Оскар”ни қўлга киритган тарихдаги энг кекса актёр бўлди. Унинг ўзи маросимда кўринмади, мукофот Хоакин Фениксга омонат топширилди.\nИккинчи даражали энг яхши эркаклар роли учун мукофот “Яҳудо ва Қора халоскор” фильмидаги роли учун Дэниэл Калуяга берилди. “Минари” картинасидаги иши учун Юн Ё-жон иккинчи даражали аёл ролини ижро этган энг яхши актриса ўлароқ эътироф этилди. У “Оскар” билан тақдирланган жанубий кореялик илк актриса бўлди.\nДэвид Финчернинг оқ-қора тасмада олинган “Манк” фильми постановкачи-рассом ва операторлик иши учун “Оскар”га лойиқ топилди.\n“Руҳ” мультфильми эса энг яхши анимацион фильм сифатида ҳамда энг яхши оригинал саундтрэк учун мукофотланди.\nКристофер Ноланнинг “Важ” фильми махсус эффектлар бўйича энг яхшиси деб топилди. Чет тилидаги энг яхши фильм учун аталган мукофот даниялик Томас Винтерберг ва Мадс Миккельсонлар суратга олган “Яна бир мартадан” картинасига топширилди.\n“Оскар” мукофотлари билан тақдирлаш маросими бу йил аслида 28 февралда ўтказилиши керак эди, аммо пандемия туфайли уни 25 апрелга кўчиришган.\nМаросим Лос-Анжелесдаги “Юнион Стэйшн” темирйўл вокзали биносида юзма-юз тартибда ўтказилди. Тадбирда ҳозир бўлганларнинг барчасидан ниқоб тақиш ва ижтимоий масофани сақлаш талаб қилинди.\nАҚШга келолмаган номзодлар учун Париж ва Лондонда трансляция майдонлари ташкил қилиб берилди.


СамДЧТИда қўшни давлатлардан ўқишини кўчирган талабаларга дарс машғулотлари бошланди - zarnews.uz\nСамарқанд давлат чет тиллар институтида жорий йилнинг 12 март куни қўшни давлатлардан ўқишини кўчириб келган талабаларга дарс машғулотлари бошланди.\nҲозирча 281 нафар талабанинг 10 нафари кундузги таълим, қолган 271 нафари эса кечки таълим йўналишида ўқишга қабул қилинган.\n- Самарқанд иқтисодиёт ва сервис институтига ҳужжат топшириб, ўқишга киролмагач, Қозоғистон Халқлар дўстлиги университетига суҳбат асосида ўқишга қабул қилиндим. У ерда 1 семестр ўқидим, 800 АҚШ доллари миқдорида контракт пули тўладим, - деди Зуҳра Сангирова. – Мана бугун ўқишимни таълим йўналишим бўйича инглиз тили факультети, хорижий тил ва адабиёти таълими йўналишига кўчирдим. Бизга берилган бу имкониятдан жуда хурсандман.\n- Сотим Улуғзода номидаги Душанбе давлат институтига 6 минг сомон контракт пули асосида ўқишга киргандим, - дейди Азиз Муҳиддинов. – Мен ҳам Самарқанддаги олий таълим муассасаларига ҳужжат топшириб, ўқишга киролмагач, Тожикистонга суҳбат асосида ўқишга кирдим. Ўқишимни ватанда давом эттириш имконияти туғилганидан ота-онам жуда мамнун.\nИнститутда кечки таълим йўналишида талабалар 4 йилу 6 ой ўқийди. Дарслар соат 17:30 дан 20:20 гача давом этади. Шунингдек, улар кундузи ишлашлари ҳам мумкин.\n- Биз ҳозирча 15 февралгача ҳужжат топширганлар учун дарс машғулотларини бошладик, - деди институтнинг инглиз тили факультети декани Отабек Юсупов. – Ўқишини кўчиришни истовчилар учун ҳужжат топшириш 15 мартгача давом этади. Олий ва ўрта махсус таълим вазирлигининг 2020 йил 4 мартдаги буйруғига асосан талабаларнинг ҳужжатлари институт томонидан тўлиқ текширилади. Талаба қўшни давлатлардаги олий таълим муассасаларида камида охирги бир семестр ўқиган бўлиши, шунингдек, кўчирилаётган таълим йўналишига мос (турдош) таълим йўналишида тўлиқ ўқиган бўлиши керак.\nҚўшни давлатларда ўқимаганлиги ёки қалбаки ҳужжатлар аниқланган тақдирда талабаларнинг ўқишини кўчиришга йўл қўйилмайди. Бундан ташқари, қўшни давлатлардаги олий таълим муассасаларида мусофавий таълим шакли бўйича ва онлайн тарзда таҳсил олаётган талабаларнинг ҳам ўқишини кўчиришга рухсат этилмайди. Талабалар ҳужжати тўлиқ текшириб бўлингач, улар расман талабаликка қабул қилинади.\nСамДЧТИда таълим квоталари: янги очилган журналистика таълим йўналишига 25 та ўрин ажратилди


ЎPМОНЛАP – ЯШИЛ БОЙЛИГИМИЗ - AmuNews.uz - энг сўнгги янгиликлар\nМамлакатимизда атроф-муҳитни муҳофаза қилиш борасида олиб борилаётган ислоҳотларнинг мазмун-моҳияти халқимизнинг яшил олам – она табиатга бўлган муносабатини, ер, сув, тупроқ экологиясини яхшилаш, ҳудудларнинг тозалигига эришиш ва ҳар бир қарич ерни обод, фаровон гўшага айлантириш, кенг кўламда кўкаламзорлаштириш ишларини олиб бориш, деҳқончилик маданиятини янада юксалтиришга қаратилган. Бу қамрови кенг вазифаларни амалга оширишда Ўзбекистон Pеспубликаси Ўрмон хўжалиги давлат қўмитаси таркибига кирувчи ҳудудлардаги ўрмон хўжаликларининг фаолияти алоҳида аҳамият касб этади.\nМустақиллик йилларида соҳага алоҳида эътибор ва рағбат кучайтирилди. Мавжуд ўрмонларнинг фауна ва флорасини янада бойитиш, тез ўсувчи ва иқлимга мослашувчи дарахт кўчатзорларини ташкил этиш ва ўрмонлаштириш, ноёб қушлар ва ҳайвонларни ноқонуний овлашга чек қўйиш, саноатбоп дарахтларни кўпайтириш ҳамда ўрмончилик ҳудудларида озиқ-овқат маҳсулотлари етиштиришга ихтисослаштирилган полизчилик-сабзавотчилик хўжаликлари фаолиятини йўлга қўйиш, паррандачилик, қуёнчилик ва асаларичиликни ривожлантириш ҳисобига озиқ-овқат хавфсизлигини таъминлашга қаратилган қатор лойиҳалар соҳага кенг жорий этилди.\n– Айниқса, Президентимизнинг 2017 йил 11 майдаги “Ўзбекистон Pеспубликаси Ўрмон хўжалиги давлат қўмитаси фаолиятини ташкил этиш тўғрисида”ги 2966-сонли Қарори биз ўрмончиларнинг зиммамизга янада аҳамиятли вазифаларни юклади, – дейди Қипчоқ давлат ўрмон хўжалиги директори Мақсуд Нурекеев. – Ушбу Қарор ўрмон хўжаликлари томонидан 2017-2019 йилларда амалга оширилиши лозим бўлган кўплаб вазифаларни нафақат белгилагани, балки ҳар бир ходим учун аниқ ва пухта кўрсатмалар бергани билан ҳам муҳим аҳамиятга эга бўлди.\nПрезидент Қарори ижросини таъминлаш мақсадида Қипчоқ давлат ўрмон хўжалигида кенг қамровли ишлар бошлаб юборилди. Аввало хўжалик тасарруфидаги 16468 гектар ер майдони мутахассислар томонидан қадам-бақадам ўрганиб чиқилди. Асосий ўрмон билан қопланган 3226 гектар ердаги дов-дарахтлар қатъий назорат остига олинди. Шунингдек, хўжаликда саксовул, клён, каталка, айлант, ясень, қайрағоч, тут, ўрик, шафтоли, унаби, наъматак, можжевельник, япон сафораси каби дарахт ва буталарнинг уруғларини тайёрлаш, уларнинг маҳаллий иқлимга мос навларини яратиш борасида тизимли ишлар амалга оширилмоқда. Бунинг учун замонавий шароитларга тўла мос келадиган 5 гектарлик ниҳолхона, 0,8 гектар майдонда кўчатхона ташкил этилди.\n– Кўчатлар асосан туманимиздаги идора ва ташкилотларга шартнома асосида етказиб берилади, – дейди М.Нурекеев. – Жорий йилда салкам 2 миллион сўмлик шартномалар тузилиб, 5289 дона турли хил дарахт кўчатлари буюртмачиларга етказиб берилди.\nЎрмон хўжалиги ерларидан самарали фойдаланиш мақсадида 2018 йилда 15,3 гектар майдонга қишлоқ хўжалик экинлари жойлаштирилди. Полиз ва сабзавот экинларидан ташқари, аччиқ қалампир, кунжут ва доривор ўсимликлардан ширинмия (бўян), исириқ, мойчечак плантациялари ташкил этилди. Бундан ташқари, “Pеспубликада каврак плантацияларини ташкил этиш ва уларнинг хом ашёсини қайта ишлаш ҳажмларини кўпайтириш ҳамда экспорт қилиш чора-тадбирлари тўғрисида”ги 3617-сонли Президент Қарори Қипчоқ давлат ўрмон хўжалиги ҳудудида мавжуд табиий ҳолда ўсувчи каврак майдонларига бўлган муносабатни ўзгартириб, ўрмончи-мутахассисларнинг каврак етиштириш ва уларнинг заҳира майдонларини кўпайтиришга бўлган интилишларини қўллаб-қувватлаш имконини берди. Натижада бу доривор ўсимлик майдонларини анча кенгайтиришга эришилди.\nХўжалик моддий-техника базасининг йил сайин яхшиланиб, олий маълумотли мутахассис ёшлар ишга қабул қилинаётгани ўрмон хўжалиги ҳудудида янги-янги тармоқлар ишини йўлга қўйиш имконини бермоқда.\n– Ўрмон хўжалигида қимматбаҳо манзарали ва мевали дарахт кўчатлари ҳам етиштириладими? – қизиқдик.\n– Албатта, бу борадаги саъй-ҳаракатларимиз ҳам яқин вақт ичида ўз натижасини беради, – дейди М.Нурекеев янги режалар ҳақида сўз очаркан. – Вазирлар Маҳкамасининг 2017 йил 30 сентябрдаги “Ўрмон хўжаликларида қимматбаҳо манзарали ва мевали дарахтларнинг, шу жумладан, лимон, чилонжийда, анор, грек ёнғоғи, хандон писта кўчатларини 2017-2021 йилларда етиштириш бўйича ихтисослаштирилган кўчатхоналар ташкил этиш юзасидан чора-тадбирлар Дастури” бу борадаги ишларни янада жадаллаштиришни талаб этади. Яқин вақт ичида Қипчоқ давлат ўрмон хўжалиги лимон ва лимон кўчатлари етиштиришга ихтисослаштирилган ўз иссиқхонасига эга бўлади. Бунинг учун махсус ер майдони ажратилиб, иссиқхона ташкил этишга киришилди.\nҚипчоқ давлат ўрмон хўжалигида яна бир эзгу иш амалга оширилди. Хўжаликда БМТнинг ривожлантириш лойиҳаси томонидан туманимиз хўжаликларида етиштирилган асални ҳар хил ҳажмдаги шиша ва пластмасса идишларда сифатли қадоқлаб берувчи 31 минг евро қийматига тенг бўлган замонавий цех ишга туширилди. Ушбу цехда туманимиздаги барча асал етиштирувчи хўжаликлар ўз маҳсулотларини шартнома асосида қадоқлаш имконига эга ва буюртмачилар учун барча шароитлар яратилган.\nЎрмонлар – умумхалқ бойлиги. Табиий оламнинг заҳира майдонларини кенгайтириш ва биохилма-хилликни таъминлаш нафақат соҳа ходимларининг, балки ҳар бир фуқаронинг бурчидир. Шу боис, хўжаликда фаолият юритувчи 30 нафар ходимнинг деярли барчаси иш жараёнларида ўрмон ҳудудларига яқин жойда яшовчи аҳоли ўртасида доимий равишда тушунтириш-тарғибот ишларини олиб боришади. Ўрмон ҳудудида ов қилмаслик, қорамолларни боқмаслик, дов-дарахтларни ноқонуний равишда чопмаслик, шох-шаббалар ва қамишзорларга ўт қўймаслик бўйича олиб борилаётган тушунтириш-тарғибот ишларига қарамасдан, 2018 йил бошидан бери 4 та ҳолатда ўрмон қонунбузарлиги аниқланиб, ўрмон фондига етказилган 1 млн. 687,9 минг сўм зарар айбдорлардан ундириб олинди.\n– Кўпчиликда шундай тушунча бор, – дейди М.Нурекеев ўрмон қонунбузарлиги хусусида гапираркан, – ўзи ўсиб ётибди-ку, эгаси йўқ-ку, – деб дарахт ва буталарни кесиб кетишади. Бу нотўғри, ўша ўзи униб-ўсиб, табиий равишда кўпаядиган дарахтлар – умумхалқ мулки. Қолаверса, ўрмонлар – тоза ҳаво, кислород фабрикалари. Бир туп тўронғил дарахти ўсиб, бошимизга соя солгунча камида 10 йил вақт ўтади. Демак, атрофимиздаги яшил олам ўз-ўзидан бунёд бўлмайди. Унга меҳр, эътибор, парвариш керак.\nАлбатта, азизлар, ҳар бир туп ниҳолни меҳр бериб парваришласак, эртага у фарзандларимиз кўзини қувонтиргулик яшил бойликка айланади. Яшиллик эса халқимизга ҳам маънавий, ҳам жисмоний қувват бағишлайди. Демак, ўрмонлар ҳар биримиз учун бебаҳо бойлик – мусаффо, соф ҳаво, соғлигимиз учун беназир кафолатдир.\nPобия ЙЎЛДОШЕВА, “Тараққиёт кўзгуси”\nгазетасининг махсус мухбири.\nБАХТЛИ ОИЛА ЎЗ-ЎЗИДАН БУНЁД БЎЛМАЙДИ


Отага бўлган ишонч — Dilkashradio.com\nОтага бўлган ишонч\nЖисмоний танамизни озуқа билан қўллаб-қувватлашимиз кераклигини тушуниш онсон. Лекин руҳий муҳтожликларимизничи? Буни қандай қуллаб қуватлашимиз мумкин? Келинг Хурматли радио тингловчилар Мўқаддас китобдан бир оятни ўқиб кўрайлик. “Шундан кейин Исо Жалила кўлининг нариги қирғоғига сузиб ўтди. Унинг беморлар билан қилаётган ажойиб ишларини бир талай халойиқ кўриб, Унинг орқасидан эргашиб бораверди” (Юҳанно 6:1-2). Бу одамлар нима учун Исога эргашардилар?\nУлар ўзларини Исонинг олдида нажотга муҳтож бўлган гуноҳкор деб тан олармидилар? Йўқ. Улар Ундан моддий бойликни кутардилар. Руҳий нарсалар уларни қизиқтрмасди. Улар моддий бойликка эга бўлишни хоҳлардилар.\nАгар инсон Муқаддас Китоб таълимотига пул ёки нарсаларга эга бўлиш учун амал қилса, бу ҳаракати унга ёрдам беролмайди. Исо ер юзига дунё бойликларини бериш учун келмади. Муқаддас Китобга ва Исога Қутқарувчидек бўлган ишонч яхши шароитларни бизга ваъда қилмайди.\nИсонинг келишини ҳақиқий сабаби бор. Худованд Исони шайтондан, гуноҳдан ва абадий ўлимдан бизни халос қилиш учун юборди. “Исо тоққа чиқиб, у ерда ўз шогирдлари билан ўрнашди. Яҳудийларнинг Фисиҳ байрами яқинлашаётган эди” (Юҳанно 6:3-4). Ибронийлар Фисиҳ байрамда уларнинг ота-боболари Мисрда ўтқазган оҳирги кечани хотирлайдилар. Ҳар бир оила қўзичоқни сўйиб эшик ёндорларини қон билан сўртиб чиққанлари сабабли ўлим фариштаси уларнинг уйларини четлаб ўтганини эслайсизми?\nХудованд, улар ота-боболари қутқарилганини хотирлашлари учун ҳар йили қўзичоқни сўйишни уларга айтди. Иброний халқи ҳар йили Қуддусда нишонлаётган Фисиҳ байрамга келишлари учун катта масофани босиб ўтардилар. Исроилликлар Фисиҳнинг биринчи кечасида Мисрдан чиққанларига камида 1400 йил ўтган бўлиши мумкин. Нима сабабдан кўп яҳудийлар Фисиҳ байрамни нишонлашда давом этардилар? Улардан ҳаммаси ҳам Худога ишонган ва Унинг Халоскорини кутаётган эдими? Йўқ. Баъзилари буни урф-одат бўлгани учун қилардилар.\nБошқалари эса ичиларида Худога ишонмаган ва У ҳақида ўйламаган бўлсаларда, ташқи томондан Худонинг қонунига итоатли бўлишни хоҳлаганлари учун бу байрамни нишонлаётган эдилар. Аммо фақат бир нечта одам Худо уларга буни буюргани ва улар Худога ҳамда У ваъда қилган Халоскорни юборишига ишонганлари учун Фисиҳ байрамни нишонлардилар. Худованд қандай ваъда қилган\nИсо нима қилишга аллақачон қарор қилган эди. Азиз радио тингловчи мухлислар, Дархақиқат Худовандга ишонишдан биринчи мақсадимиз, Нажотга эга бўлишдир.\nКелажакда Отамиз билан бирга жаннатда бирга бўлишдир. Хақиқатдан кўпинча айрим жойларда эштиб қоламиз Агар Худога ишонсанг Уни олдида барча гунохлар учун товба қилсанг Худованд истаган нарсангни берар эмиш. Мен шундай ўйлайман, Отамиз Худованд бутун инсониятга энг мухим нарсани бериб бўлди, яъни Ўғли Исо Масих орқали.\nИшончни қайта қозониш нима?\nМуқаддас Рухга тўлиш йўлидаги учта босқич


3 апрель, 2017, 09:11\nБугун биз одатимизга кўра, хориж чемпионатларида тўп сураётган футболчиларимизнинг дам олиш кунлари бўлиб ўтган ўйинлари ва уларда ҳамюртларимизнинг иштироки ҳақида маълумот бериб ўтамиз.\nКунчиқар юрт – Японияда фаолият юритаётган Фозил Мусаев “Жубило Ивата” сафидаги дебют голини уришга муваффақ бўлди. “Шимузу”га қарши баҳсда Фозил Мусаев 22-дақиқада сариқ карточка ишлаб олган бўлса, орадан 15 дақиқа ўтиб Япония чемпионатидаги илк голини уришга эришди. Шунингдек, Фозил 78-дақиқада ўз ўрнини Матсуига бўшатиб берди. Ушбу ғалабадан сўнг Мусаев жамоаси 7 очко жамғарган ҳолда мусобақа жадвалининг 10-поғонасида бормоқда.\nЖанубий Корея Биринчи лигасида эса “ўзбек дербиси” бўлиб ўтди. Яхши биласиз, “Қўқон-1912” жамоаси футболчиси Баҳодир Пардаев ҳам фаолиятини Жанубий Кореяда давом эттирмоқда. Жанубий Корея биринчи лигасининг 5-турида Баҳодир Насимов ўйнайдиган “Ансан Гринерс” ўз майдонида Пардаев тўп сурадиган “Бучеон”ни қабул қилди. Анчагина муросасиз кечган ўйинда “Бучеон 1995” 4:2. Насимовнинг жамоаси ҳозирда 10 жамоа орасида 7, Пардаевнинг “Бучеон”иеса 5-ўринда бормоқда.\nЭрон чемпионати 25-турида Ўзбекистон терма жамоаси аъзоси Сервер Жепаров тўп сураётган “Сепаҳон” жамоаси ўз майдонида “Саипа” футболчиларини қабул қилди. Мазкур ўйинда Жепаров жамоаси 3:1 ҳисобида зафар қучди. Ҳамюртимиз ушбу ўйинда асосий таркибда майдонга тушди. Навбатдаги муваффақиятдан кейин “Сепахон” очколари сонини 35 тага етказиб, 5-ўринга кўтарилиб олди.\nҚатар Юлдузлар Лигаси 24-турида Ўзбекистон терма жамоаси аъзоси Темурхўжа Абдухолиқов ва Санжар Шоаҳмедов тўп сураётган “Ал-Сайлия” жамоаси ўз майдонида “Муайтар” клубини қабул қилди. Учрашув 1:1 ҳисобида якунланди. Абдухолиқовнинг пенальтидан урган голи эса унинг жамоасини мағлубиятдан сақлади. Ушбу учрашувда Темурхўжа 90 дақиқа тўлиқ ўйнади, Санжар Шоаҳмедов ўйин якунида захирага олинди.\nСанжар Турсуновнинг “Ал-Харитият” жамоаси эса сафарда “Ал-Ахли” устидан ишончли ғалабага эришди. Санжар Турсунов 90 дақиқа ўйнаган ушбу ўйинда унинг “Ал-Харитият”и 2:0 ҳисобида ғалаба қозонди.\nСардор Рашидов заҳирадан тушган ўйинда эса “Ал-Жаиш” турнир пешқадами – “Лехвия” меҳмони бўлди ва сафарда йирик ҳисобда мағлубиятга учради – 5:1.\nБу турдан сўнг “Ал-Сайлия” 27 очко билан 10 жамоа орасида 7, “Ал-Харитият эса 28 очкоси билан 7, ҳисобида 45 очкоси бўлган “Ал Жаиш” эса 4-ўринда бормоқда.\nАнзур Исмоилов тўп сурадиган “Чангчунь Ятай” жамоаси Хитой Супер лигасининг 3-турида ўз майдонида “Шандонь Луненг” жамоасини қабул қилди. Исмоилов иштирок этмаган мазкур ўйинда унинг жамоаси 0:2 ҳисобида имкониятни бой бериб қўйди.\nКримецнинг “Бейжинг Гуоан”ни эса ўз майдонида Карлос Тевес тўп сурадиган “Шанхай Шеньхуа”ни қабул қилди ва 2:1 ҳисобида ғалаба қозонди. Кримец учрашув қайдномасига ҳам киритилмади.\nАхмедовнинг “Шанхай СИПГ”и эса мавсумдаги илк мағлубиятини тан олди. “Гуанчжоу Эвергранд”га қарши ўйинда Ахмедовсиз ўйнаган Виллаш-Боаш жамоаси 2:3 ҳисобида имкониятни бой берди.\nАнзурнинг “Чангчунь Ятай” жамоаси хали очко олганича йўқ ва хамон турнир жадвалининг энг қуйи қисмида турибди. Кримец тўп сурадиган “Бейжинг Гуоан” эса 4 очкоси билан 8, “Шанхай СИПГ” эса 6 очкоси билан 3-ўринда бормоқда.\nМалайзия Супер лигасининг 8-турида Фарход Тожиев ва Дилшод Шарофуддиновлар тўп сурадиган “Т-ТИМ” жамоаси “Келантан” меҳмони бўлиб, 4:2 ҳисобида мағлуб бўлди. Меҳмонларнинг иккичи голи эса айнан Тожиев ҳисобига ёзилди. Ҳар иккалар футболчимиз ўйинни асосий таркибда бошлаган холда, 90 дақиқа тўлиқ ўйнади. Айни вақтда эса “Т-ТИМ” 12 жамоа орасида 9-ўринда бормоқда.\nРФПЛда эса 21-тур давом этмоқда. Виталий Денисовнинг “Локомотив”и сафарда “Уфа” устидан 1:0 ҳисобида ғалаба қозониб ортга қайтди. Ҳамюртимиз эса ўйинни жароҳати сабаб, ўтказиб юборди.\nВадим Афонин тўп тепадиган “Оренбург” эса бугун турнир пешқадами – “Спартак” уйига сафар қилади.\nҲозирда “Локо” футболчилари 16 жамоа орасида 30 очко билан 9-ўринни эгаллаб турибди. Афонин жамоси эса янада пастда жойлашган.\nСербия Супер лигасида эса 28-тур ўйинлари бўлиб ўтди. Ҳамюртимиз Ҳусниддин Ғофуров тўп тепадиган “Явор” клуби сафарда “Младость” жамоасига 0:1 ҳисобида имкониятни бой берди. Ғофуров 90 дақиқа тўлиқ ўйнади. Айни вақтда ҳисобида 39 очкоси бўлган иваницаликлар турнир жадвалида 16 жамоа орасида 8-ўринни эгаллаб турибди.\nКеча Қозоғистон чемпионати 4-тур ўйинлари ўтказилди. Унда ҳамюртимиз Шавкат Саломов фаолият олиб бораётган “Атирау” “Акжайик” меҳмони бўлди. Сафарда ҳаракат қилган Саломов жамоаси 2:2 ҳисобидаги дурангга эришди. Шавкат Саломов эса ушбу беллашувда тўлиқ 90 дақиқа майдонда тўп тепди.


Коронавирус пандемияси қачон пасаяди - Хитой етакчи эпидемиологи прогнози\n02:52 24 Ноябр 2020\n17:39 01.04.2020 (Янгиланган 17:40 01.04.2020) Ҳавола олиш\nХХР соғлиқни сақлаш масалалари бўйича давлат қўмитаси 29 март куни мамлакатда эпидемия тарқалишига нуқта қўйилганлиги ҳақида эълон қилган эди\nТОШКЕНТ, 1 апр – Sputnik. Хитойнинг етакчи эпидемиологи Чжун Наньшань янги коронавирус пандемияси апрель ойи охирига бориб пасая бошлашини прогноз қилмоқда.\nХХР соғлиқни сақлаш масалалари бўйича давлат қўмитаси 29 март куни мамлакатда эпидемия тарқалишига нуқта қўйилганлиги ҳақида эълон қилган эди.\n"Аминманки, кескин чоралар туфайли, ҳар бир мамлакатдаги эпидемиологик вазиятни назорат остига олиш мумкин. Кутишимча, апрель ойи охирига бориб, эпидемия пасайишни бошлаши керак", - деб баёнот қилган Чжун Наньшань маҳаллий телеканалга берган интервьюсида.\nХитой ҳукумати 2019 йилнинг 31 декабр куни Бутунжаҳон соғлиқни сақлаш ташкилотини мамлакатнинг марказий қисми (Хубэй провинцияси) Ухань шаҳрида номаълум пневмония авж олгани ҳақида хабардор қилган эди.\nМутахассислар касаллкнинг қўзғатувчиси янги турдаги коронавирус эканлигини аниқладилар, сал кейинчалик вирусга COVID-19 дея расмий ном берилди. БССТ 11 март куни жаҳонда янги коронавирус пандемияси ҳақида эълон қилди. Сўнгги маълумотларга кўра, дунёда ушбу вирусдан 750 минг киши касалланган, 36 миндан зиёди вафот этган.


Ўзбекистон ичидаги авиақатновлар жадвали ўзгарди - 20.03.2020, Sputnik Ўзбекистон\n"Ўзбекистон ҳаво йўллари" авиакомпанияси мамлакат ичидаги авиақатновлар жадвалида ўзгаришлар киритилганини маълум қилди. 20.03.2020, Sputnik Ўзбекистон\nТОШКЕНТ, 20 мар — Sputnik. Ўзбекистон ичидаги авиақатновлар жадвали ўзгарди, деб хабар бермоқда Uzbekistan Airways ахборот хизмати.\nХусусан, жорий йилнинг 20-28 март кунлари Тошкент-Урганч-Тошкент йўналиши бўйича HY051/052 қатновлари бекор қилинган. Шу кунларда HY051 қатновининг йўловчилари Тошкентдан Урганч шаҳрига HY011 қатнови орқали олиб борилади. HY011 самолёти Тошкентдан соат 09:00 да учиб, Урганчга соат 12:10 да қўнади.\nHY052 қатнови йўловчилари HY012 қатнови орқали Тошкентга олиб келинади. Урганчдан самолёт соат 12:50да учиб, Тошкентга соат 14:10да қўнади.\nШунингдек, Тошкент-Нукус йўналиши бўйича HY011 қатновининг ҳам кетиш вақти ўзгарган, Тошкентдан самолёт соат 09:00 да учиб, Нукусга соат 10:40 да қўнади.\nНукус-Тошкент йўналиши бўйича HY012 қатновига авиачиптаси бўлган йўловчилар Урганчга оралиқ қўниш билан олиб борилади. Нукусдан самолёт соат 11:20 да учиб, Тошкентга соат 14:10да қўнади.


Maxi Size Plus - Жинсий олатни катталаштириш таблеткалар. Ўзбекистонда сотиб олиш, нархи, қандай қабул қилиш, шарҳлар.\nҚайта қўнғироқ қилиш\nЖинсий олатни катталаштириш таблеткалар\nСиз учун мўлжалланган, аммо кўпчиликни ҳайратга солади\nЖинсий олатнинг табиий катталашиши\nФақат органик таркибий қисмлардан иборат\nКунига атиги битта фойдаланиш\n1 ой ичида аъзо 4 сантиметрга ўсади\nКучли жинсий тажриба\nЯқин муносабатларнинг янги даражаси\nАксия охирига қадар:\nПИккалангиз учун жинсий алоқани доимий экстазга айлантиринг\nМаксимал ва доимий таъсир\nКўп ва кучли оргазм\n24/7 жинсий алоқага тайёр\nРавшан, 27 ёшда\nПорнографик видеоларни томоша қилаётган бола сифатида мен ҳам шундай таъсирчан бўлишини орзу қилардим актёрлар каби аппаратлар. Аммо вақт ўтди ва менинг жинсий олатни узунлигини қўшмади. Натижада, ҳатто тик ҳолатида унинг ўлчамлари 11 сантиметрдан ошмайди ва ўсиш ҳақида ўйларди жинсий олатни мен узоқ вақт давомида ташриф буюришни бошладим, айниқса, ўшандан бери, хотинимнинг кўзларидан буни тушунганимдан кейин унинг барча космик оргазмлари оддий драматизатсиядан бошқа нарса эмас.\nҲар доимгидек бундай ҳолатларда у ёрдам учун Интернетга мурожаат қилди. Бир гуруҳ халқ ва псевдо-фолк ретсептлари, махсус мойлаш материалларига буюртма бериш, вакуум насосларини сотиб олиш - ҳар бири билан янги самарасиз сотиб олиш янада хафа бўлди.\nҒалати, хотиним ёрдам берди. Бир куни у ишдан келганда менга таблеткаларни узатди «MaxiSize». Энди менда алоҳида умидлар ёъқ Ўзгаришларни чиндан ҳам ҳис қила бошлаганимда, кўпроқ нарса менинг ажабланиб бўлди. Ҳаммаси 2 ҳафта давомида кичик, ишлатилган таблеткаларни бошладилар ва узунлик бироз катталашганини сездилар сантиметрдан кўпроқ. Яна 2 ҳафта ўтгач, жинсий олатни яна 3,5 сантиметрга ўсди. Мен тўхтамайман, ўзимни ҳар миллиметрга нисбатан ишончлироқ ҳис қиламан.\nТаймаз, 29 ёшда\nКим нима демоқчи бўлса, жинсий олатни катталиги эркакнинг хатти-ҳаракатига, унинг ўзига бўлган ишончига ва таъсирига бевосита таъсир қилади куч. Илгари 14 сантиметрлик дўстим менга тўлиқ мос эди, мен эса ёлғиз эдим ажойиб лаҳза таблеткаларни реклама қилишда қоқилиб кетди "MaxiSize" Интернетда. Оддий йигит нима рад этади ўзингизга бир неча сантиметр қўшиш имкониятиданми? Мен узоқ вақт иккиланмадим, буюрдим ва фойдаланишни бошлади.\nНатижалар мени ҳайратда қолдирди, десам, ҳеч нарса демайман. Бу шунчаки ҳар хил сенсатсиялар қандайдир экстраваганза. Биринчидан, жинсий олат нафақат 3 сантиметрга узунлашди, балки у ҳам қалинлиги қўшилган. Сезувчанлик ажойиб, эректсия бир неча сония ичида келади, фақат хоҳлайсиз.\nАёлларнинг эътиборига келсак, энди мен худди шоҳга ўхшайман. Кеча марафон учун югуриш аёллар менга жуда кўп нарсани беришга тайёр, чунки ҳозир мен фақат биттаси билан чекланиб қолмайман бирданига. Оргазм шунчаки ақл бовар қилмайдиган нарса, сиз ҳаммадан юқори бўласиз.\nКамаль, 34 ёшда\nЎйлайманки, кўпгина эркаклар аёл билан биринчи тажрибани ҳаёлий бўлмаган, меники адолатли бўлган қўрқинчли. Шерик, у мендан анча катта бўлмаган бўлса-да, эҳтимол жуда катта тажрибага эга эди ва хўрозимга зўрға қараб қўйди-да, жилмайиб қўйди ва кинояли тарзда "Оҳ, қандай улкан одам" деб чўзилди. Бундай ёвузлик мени шунчалик уялтирдики, ҳамма нарса чўкиб кетди: бошим, руҳим ва жинсий олатим.\nМен узоқ вақт азоб чекардим, ҳатто операцияга боришга ҳам тайёр эдим. Дўстим вакуум насосини маслаҳат берди - менинг фикримча, тўлиқ ахлат, мен ҳеч қандай натижа кўрмадим. Кейин тасодифан бир рекламани пайқадим MaxiSize, тавсифи ва шарҳларини ўқинг ва ўқимади Нима учун эканлигини биламан, лекин шунчаки ишондим. Бир неча кундан кейин менинг ишончим тўлиқ оқланди таблеткалардан фойдалангандан бир неча кун ўтгач, менинг тик аъзойим энди иккита кафтга сиғмайди.\nЭнди мен ҳар қандай гўзалликни бурчакда сиқиб чиқаришга тайёрман, уларнинг охири ёъқ - ҳамма бундай нарсаларга қарши силашни хоҳлайди бирлик. Биз оргазмнинг барча янги чўққиларини забт этамиз, айниқса таблеткалар билан улар одатий ҳолга айланган бошқалар. Илгари мен завқнинг баландлигини нима деб билган бўлсам, энди мен учун фақат исиниш ҳақиқий оргазм, ҳатто оёқлари ҳам бироз крамп қилади.\nШерикларингизни қайта-қайта ҳайратда қолдиринг\nУзоқ ва кучли оргазм\nТаъсир қилиш соатлари - жинсий алоқанинг янги даражаси\nҲар қандай муҳаббатнинг ғайриоддий завқи\nҲар қандай вақтда тош ўрнатиш\nЖинсий олатни катталашиши ҳам узунлиги, ҳам диаметри бўйича\nЭркакнинг жинсий аъзолар ҳажмини оширишга бўлган ҳар қандай истаги у билан жиддий психо-емотсионалликни келтириб чиқаради фон. Шунинг учун ўзингизга бўлган ишончни ошириш билан бир қаторда ўзингизга бўлган ишончни оширинг жинсий куч, кўпчилик махсус воситалардан фойдаланишга мурожаат қилади.\nБугунги кунга келиб, самарадорлигини ҳақиқатан ҳам исботлаган энг яхши ривожланиш таблеткалар MaxiSize. Улар фақат ўз ичига олади табиий ингредиентлар, бу аллергия, ён таъсир ва бошқа ҳар қандай хавфни ёъқ қилади планшетлардан фойдаланишнинг салбий оқибатлари. Тиббий нуқтаи назардан, планшетлар мутлақо хавфсиз ва жинсий олатни узунлигидаги жарроҳлик аралашувга ягона алтернатив. Улар натижалар асосан эркак танасининг индивидуал хусусиятларига боғлиқ, аммо тажрибалар жинсий олатни камида 4, ҳатто 5 сантиметрга кўпайишини кўрсатди.\nШундай қилиб, агар сиз эректсияни кучайтирмоқчи бўлсангиз, яқинликдан янги ҳиссиётларни олинг, MaxiSize сиз учун энг яхши эчим!!\nАризанинг биринчи ва иккинчи ҳафтаси\nЭректсия кўп марта кучаяди, жинсий олатни ҳаяжонланган ҳолатда қаттиқлашади ва кучаяди ушбу босқичда ўсиш 2 см гача.\nТаблеткалардан фойдаланишнинг учинчи ва тўртинчи ҳафталарида\nҚон оқими кучаяди, жинсий олатни кўпайиши нафақат узунликда, балки ичида ҳам бўлади атрофи. Жинсий алоқанинг давомийлиги кескин ошади.\nТўртинчи ҳафтадан бошлаб\nҚувват кучаяди, таъсир мустаҳкамланади. Кўпайтириш орқали жинсий олатни сезгирлиги, оргазм янада кучлироқ, кучли ва доимий бўлади.\nЖинсий олатни табиий катталашиши\nФақат табиий ингредиентларни ўз ичига олади\nКучли шаҳвоний тўлқин\nMaxi Size Plus жинсий олатни катталаштириш таблеткалар, Ўзбекистонда сотиб олинг, Тошкентда буюртма беринг, жинсий олатни катталаштириш.\nСтимул капсулы для потенции, купить в Узбекистане, заказать в Ташкенте, как увеличить увеличить свой пенис (член).


Юлдузларнинг омадсизлиги, Европа ғалабаси, замонавий технологиялар ёхуд ЖЧ-2018 асосий якунлари (фото)\n16 июль, 2018, 19:43 1763\nТеглар:ЖЧ-2018 | Франция | Россия | Германия | Бразилия | Лука Модрич | Килиан Мбаппе | Антуан Гризманн\nФранциянинг чемпионлиги расмийлаштирилди, Лука Модричнинг ажойиб ўйини, Криштиану Роналду ва Лионель Месси жамоалари турнирни муддатидан олдин якунлашди, рекордлар ва европаликлар устунлиги – мундиал якунлари билан танишинг.\nФранция ўз тарихида иккинчи марта жаҳон чемпионига айланиб, мухлисларига бир олам қувонч бағишлади. Ўша машҳур Эйфел минораси атрофига 100 минглаб томошабин йиғилди, жаҳоннинг энг катта музейларидан бири “Лувр”даги Мона Лиза “учранглилар” футболкаси кийдирилди, Поль Погба “Лужники” стадионида жаҳон чемпионлиги кубоги билан рақсга тушди…\nФранцузлар бу натижага осонлик билан етиб келмади. Бунгача Дидье Дешам шогирдлари бир неча йил қаттиқ меҳнат қилиб эришди. Икки йил муқаддам “учранглилар” ўз майдонларида ўтган Европа чемпионатининг финалида сенсацион тарзда Португалияга (0:1) имкониятни бой бериб қўйди. Ўйинчилар мундиал финали олдидан ушбу натижага эришишга ишонишган.\nБу гал французлар ўша хатони такрорламади ва қаҳрамон ва букилмас жамоаси Хорватияга имконият қолдирмади – 4:2.\nТурнир аввалида Франция турнир фаворити сифатида эътироф этилмаган эди. Кўпчилик Бразилияни жаҳон чемпионлигига асосий даъвогар дея баҳоланган. Шунингдек, Германия ҳам чемпионликни муносиб ҳимоя қилиши кутилган эди, Французлар эса яхши натижалар қайд этиши мумкин дея ҳисобланган испанлар ва бельгияликлар қаторига қўшилди.\nФранция-2018 чемпионлик титули учун йўлни аввалроқ Испания-2010 ва кейин Германия-2014 термаси сингари босиб ўтди. Бир давлатдан етишиб чиққан ажойиб футболчилар авлоди якунда 4 йилликнинг энг нуфузли турнирида зафар қучишди.\nБу фонда Испания ва Германия термалари аввалгидек кучларини сақлаб қолган эди, Бельгия эса бу натижага ета олмади (уларнинг “олтин авлоди” деярли имкониятларини йўқотиб бўлди), Бразилия эса бошқа тарих…\nБразилия – ҳар доим Бразилия. Титеда ажойиб жамоа бор эди. Унинг қўл остида жамоа Роберто Мартинес бошчилигидаги Бельгия термасига қарши ўйиннинг биринчи бўлимида деярли қаршилик кўрсата олмади.\nАгар бразилияликлар ва французлар ярим финалда учрашганда яхши бўларди, аммо гап “учранглилар” тактик жиҳатдан кучлилигида. Шу сабаб “пентакампеонлар” бу жамоанинг иккинчи чемпионлик йўлида тўхтатиб қолиши мушкул вазифа эди.\nМОДРИЧ — ЭНГ ЯХШИ\nЖаҳон чемпионати финалида Франция ғалаба қозонганига қарамасдан турнирнинг энг яхши футболчиси деган номга рақиб жамоаси аъзоси ўйинчиси лойиқ топилди.\nХорватия терма жамоаси ва Мадриднинг “Реал” клуби ярим ҳимоячиси Лука Модрич турнирнинг энг яхши футболчиси. Унинг бир ўзи жамоасини ҳал қилувчи ўйинга қадар етаклаб келди. Иван Ракитич, Марио Манжукич, Иван Перишич, Деян Ловрен, Марцело Брозович, Анте Ребич, Домагой Вида ва Даниэль Субашич ҳам ўринлари сезилди, аммо Модричсиз Хорватия термасининг финалга етиб келиши амри маҳол эди.\nЛука – ҳар қандай мураббий учун идеал футболчи. У майдонда техникаси ва интизоми ҳамда ўйинни яхши ўқий олиши, рақибнинг ҳар қандай босимига чидай олишни билади. Айна Модричнинг реакцияси хорватларга барча ўйинларда плей-оффдан финалга қадар йўлни босиб ўтишни таъминлади.\nШундай бўлсада, жаҳон чемпионатининг энг яхши ёш футболчиси 19 ёшли франциялик Килиан Мбаппега насиб қилди. У финалдаги билан ҳисоблаганда 4 та гол киритишга муваффақ бўлди.\n“Олтин қўлқоп” эса Бельгия посбони Тибо Куртуага, турнир тўпурарлиги 6 марта рақиблари дарвозасини ишғол қилган Гарри Кейнга тегди.\nУмуман олганда назарий жиҳатдан ёзги трансферлар мавсумида Мбаппе, Куртуа ва Кейн Модричнинг жамоадошига айланиши мумкин.\nҲар учала футболчи ҳам “Реал” президенти Флорентино Переснинг асосий трансферлар рўйхатидан ўрин эгаллаган. Сабаби сўнгги беш йилда тўрт марта Европа чемпионлар лигасини қўлга киритган мадридликлар таркибида катта ўзгаришлар юз бериши кутилмоқда.\nЖЧ-2018 қизиқарли воқеаларга бой ва кўплаб натижалар ўрнатилган турнир сифатида ёдда қоладиган бўлди. Масалан Германия терма жамоаси жаҳон чемпионлигини қўлга киритиб, кейингисида гуруҳдан чиқа олмаган тўртинчи Европа жамоасига айланди.\nБу анъанани 2002 йили Франция бошлаб берган, 2010 йили Италия давом эттирди, яна тўрт йил ўтиб эса Испания такрорлади.\nСўнгги бешта жаҳон чемпионатида – 2002 йил Япония ва Жанубий Кореядаги турнирда Бразилия зафар қучиб, навбатдаги мундиалда гуруҳдан чиқишнинг уддасидан чиққан, бироқ медалларгача етиб бормаган.\nЖЧ-2018да 163 ўйинда 74 гол киритилди. Стандартлар урилган голлар ҳиссаси 43%ни ташкил қилади. Бу 1966 йилги ЖЧдан бери жарималардан энг кўп гол киритилган мундиал бўлди.\nФиналда урилган 6 гол олдинги тўртта жаҳон чемпионатининг ҳал қилувчи баҳсларидан сермаҳсуллиги билан ажралиб турди.\nБу мундиалда ўзига хос яккалик натижалар ҳам кўп ўрнатилди. Франция терма жамоаси устози Дидье Дешам германиялик Франц Беккенбауер ва бразилиялик Марио Загаллодан кейин ҳам ўйинчи, ҳам мураббий сифатида ЖЧни қўлга киритган учинчи одамга айланди.\n19 ёшли Мбаппе финал учрашувида гол уриб, бразилиялик “футбол қироли” Пеленинг ЖЧ-1958да 17 ёшида қайд этган натижасини такрорлади. Ўшанда Пеле Швеция термаси дарвозасини ишғол қилиб, энг ёш футболчига айланган эди.\n“Учранглилар” ҳимоячиси Рафаэль Варан франциялик Кристиан Карамбё, бразилиялик Роберто Карлос ва германиялик Сами Хедирадан кейин бир йилда ЖЧ ва ЕЧЛда зафар қучган тўртинчи футболчига айланди. Қизиғи, уларнинг барчаси “Реал” сафида ушбу натижани қайд этган.\nФиналда хорватиялик Марио Манжукич битта жаҳон чемпионатида автогол билан рақиб дарвозасини ишғол қилган иккинчи футболчига айланди. Бундан олдин ушбу “натижа”га голландиялик Эрни Брандтс (1978) эришган.\nЭнг ҳайратланарлиси, Франция термаси сафида асосий таркибда ҳаракат қилган Оливье Жиру ўтказилган 7 ўйин ва 546 дақиқада дарвозага бир марта зарба йўллай олмади. Фақатгина “гол-пас” тизимида битта голли узатма билан бир бални қўлга киритди.\nБу турнир Европа жамоалари учун муваффақиятсиз якунланмади. Ярим финалдан турнирда фақатгина “кўҳна қитъа” жамоалари қолишди.\nЖанубий Америка вакиллари Бразилия ва Уругвай эса чорак финалдаёқ уйларига равона бўлишди. Африка жамоалари гуруҳ босқичида ортларига қайтган бўлса, Шимолий Америка ва Осиё жамоалари Мескика ва Япония плей-оффда ўйнашди, ҳар иккиси ҳам ютқазишди.\nБу тўртинчи марта кетма-кет Европа жамоаси жаҳон чемпионига айланди дегани. Бунақаси олдин умуман бўлмаган. Аввалроқ “кўҳна қитъа” жамоалари икки марта кетма-кет дунё биринчилигида зафар қучган. Ўшанда – 1934 ва 1938 йилларда Италия термаси ғолиб чиққан.\nАФСОНАЛАРНИНГ СЎНГГИ ИМКОНИЯТИ\nРоссияда ўтган жаҳон чемпионати беш мартадан “Олтин тўп”ни қўлга киритган португалиялик Криштиану Роналду ва аргентиналик Лионель Месси учун жаҳон кубогини ютиш имкониятларнинг охиргиси бўлган бўлса ажабмас.\nБир-биридан қолишмаган ҳолда бу футболчилар тўп сурган терма жамоалар турнирнинг 1/8 финалидаёқ иштирокини тўхтатишди.\nПортугалия мусобақани Испания (3:3) билан жанговар дуранг қайд этиб бошлади, Криштиану Роналду дублни расмийлаштирди. Кейин у Марокашга (1:0) қарши кечган ўйинда ўз сўзини айтди. Сўнгги турда пенальтидан гол ура олмади ва Эрон билан ҳисоб 1:1.\n1/8 финалда португалияликлар “темир ҳимоя”га эга Уругвай билан тўқнашди ва Эдинсон Кавани дубли сабаб турнирни тарк этди. Бунда ҳам Роналду гол ура олмади – 1:2.\nЛионель Месси Исландияга қарши ўйинда пенальти аниқ амалга ошира олмай турнирни бошлади – 1:1, кейин унинг жамоаси хорватлардан қақшатқич зарба қабул қилиб олди – 0:3 ва сўнгги турда Нигерияни қийинчилик билан таслим қилди. Месси ҳисобни очган бўлса, Маркос Рохо сўнгги дақиқаларда ғалаба тўпига муаллифлик қилди.\nМусобақанинг 1/8 финалида Жанубий Америка вакилининг йўлини Франция термаси тўсди. Аргентина Мбаппе ушлай олмади ва сардорнинг иккита голли узатмаси ғалаба учун камлик қилди.\nЯна тўрт йилдан сўнг Роналду билан Мессининг Қатарга келиши номаълум. Шу сабаб уларнинг жаҳон чемпионатларида бир-бирларига рўбарў келиш имконияти деярли йўқ. Агар улар ўтган мундиалнинг 1/8 финалида зафар қучишганда Португалия ва Аргентина финалда тўқнаш келарди...\nАлбатта, ЖЧ-2018да тарихда илк марта ҳакамларга замонавий видеотехнологиялардан фойдаланиш имконияти берилди. Ҳакамларга видеоёрдам тизими VAR Россиядаги мундиалнинг ажралмас қисми бўлиб қолди.\nVAR ёрдамида турнир давомида кўплаб муҳим қарорлар чиқарилди. Пенальтилар белгиланди, голлар ҳисобга олинди ва бекор қилинди... Икк марта ҳакам такрорий видеоларни кўриб, 11 метрлик жарима зарбасини бекор қилди.\nСенегал Колумбия (0:1) билан бўлган ўйинда ушбу ҳуқуқдан маҳрум қилинди. Бу учинчи турнинг энг аҳамиятли воқеаларидан бири бўлди. Бразилиялик Неймарнинг Коста-Рикага қарши ўйиндаги симуляцияси ҳеч кимда шубҳа қолдирмади.\nБир гал ҳакам Криштиану Роналдуни Эрон билан бўлган ўйинда рақибини тирсаги билан ургани учун жазолашга қарор қилди ва сариқ карточка лойиқ деб топилган вазиятни қайта кўриб, қарорини ўзгартирди. Бундан эронликларнинг ҳафсаласи пир бўлди ва четлатишни талаб қилди.\nЯнги тизим ёрдамида финалда пенальти белгиланди. Антуан Гризманн бунда адашмади. Гарчи бу гол ғалаба тўпи бўлмаган бўлсада, айнан шу гол французларнинг рақиблари устидан устунлигини таъминлади.\nФУТБОЛ ТАРИХИДАГИ ЭНГ ЯХШИ ЧЕМПИОНАТ\nМундиал якунида фақатгина спорт натижалари эмас, балки бир ой давомида Россияда ўтган турнир атрофидаги атмосфера ҳам ўзгача бўлди.\nМундиалга қадар кўпчилик Россиянинг бундай йирик турнирни юқори даражада ўтказишидан хавфсираган эди. ОАВ, айниқса Британия нашрлари мамлакатдаги муаммолар ва халқларнинг тажовузкорлиги билан қўрқитди, аммо...\nРоссия чемпионатни юқори даражада ташкил қилиб, чемпионат олдидан бўлган нохуш фикрларни ўзгартириб юборди.\nФинал олдидан Халқаро футбол федерацияси (ФИФА) президенти Жанни Инфантино ўз нуқтида бу мундиаль тарихдаги энг яхшиси дея эътироф этди ва , амалдорларнинг қинғир ишларга қўл урмагани ва чемпионат “тоза” ўтганини таъкидлади.\nСўнгги ой турли халқларнинг маданиятлари жам бўлган Россия дунё марказида бўлди.\nТУРНИР МЕЗБОНИ ҲАҚИДА...\nВа албатта, мусобақа олдидан Россия терма жамоасининг бу натижасига ишонмаган эди, аммо жамоа ажойиб ўйин намойиш қилди ва бундан ёрқин хотиралар қолди.\nСтанислав Черчесов ва унинг жамоаси мухлисларга гуруҳда Саудия Арабистони, Миср ва Уругвай билан ўйнаб, дастлабки икки ўйинда ғалабаси эвазига бир олам қувонч бағишлади.\nКейин плей-оффда Россия сенсацион тарзда фаворитлар қаторида баҳоланган Испания термасини пенальтилар серияда турнирдан чиқариб юборган.\nЧорак финалда Хорватия билан ўйин драматик тарзда ўтди. Бунда Черчесов шогирдлари асосий вақтдан ўтиб, қўшимча дақиқаларда мағлубиятдан қутулиб қолди, бироқ иккинчи марта кетма-кет пенальтилар серияси руслар учун мувафаққиятсиз якунланди.\nБунгача Россия термаси жаҳон чемпионатларида ҳеч қачон плей-оффга чиқа олмаган, чорак финал ҳақида гапирмаса ҳам бўлади.\nАммо, собиқ СССР бир марта 1966 йили жаҳон чемпионатида тўртинчи ўринни қўлга киритган.\nАна холос! Малком Россия терма жамоасида ўйнаши мумкин\nФИФА бугун "The Best" совринига номзодларни эълон қилади\nРасман: "Палмейрас" "Спартак" форвардини харид қилди


Уни «ДАДА» дейсанми, қизим? - 25 Июня 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Chorshanba, 27.10.2021, 15:30\nГлавная » 2013 » Iyun » 25 » Уни «ДАДА» дейсанми, қизим?\n— Менимча, у ердагилар ёлғончи. Пул ишлашнинг яхши йўлини топиб олишган. Ўзи эълонга «даромадли иш», деб фалон сўмни ёзиб қўйишганидан қўрққандим. Ҳар кун борсангиз, ҳар кун бирорта қоғоз беради, тўлдиринг, деб. Кейин «бу «лист»имиз уч юз сўм, икки юз сўм», деб пул олади. Ўзингиз ўйланг, иш излаб юрган нечта одам боради у ерга. «Хабар олиб туринг, одам кўп излаганда тополмай қолмайлик», дея умид беришади. Кейин менга ўхшаб ишонганлар бораверади-бораверади. Ҳар борганда уч юз-беш юз сўм ташлаб келади, тўлдирган қоғози учун. Бир кунда йигирма-ўттизта одам келиб кетаяпти. Ҳеч қанақа иш йўқ у ерда, — гапларимни тез-тез айтдим-да, оғир тин олдим. — Энди бормайман.[\n— Етти йилдирки, боқаман. Бу эшитган раҳматимми? — дея бақирди у киши. Бу уйда ишламайдиган, пул топмайдиган одам фақат мен. Онам ҳам нафақа олади. Уни албатта менга ва қизимга сарфлайди. Рўзғорнинг каму-кўсти акамнинг бўйнида. Янгам эса тикувчи. Ўйда ўтириб пул топади. Сал жанжал чиқса, «биз ҳам фақат болаларимизни ўйлаб яшармиканмиз? Ё бировлардан ортмай ўлиб кетамизми?» деган гап оғзидан тушмайди. Шу гаплардан бездим. Ўзим униб-ўсган, катта бўлган уйда ортиқчаман. Ўзимни сиғиндидек ҳис қилганим учун уй юмушларининг ҳаммасини бўйнимга олганман. Барибир «чиққан қиз чиғириқдан нари» экан.\n— Эртага анув «дафтаринг»га бориб қаттиқ туриб ол. Пул беролмасангиз, дафтар беринг ўрнига де. Мана, мактаб бошланаяпти. Сотсанг, пул. Қолганини жиянларинг, қизинг ишлатади, — онам ҳамон мени ўйлаб куюнарди. «Ҳаммага ташвишман» — яна ўзимдан хафа бўлдим.\n— Хўп, жанжал қилиб бўлсаям, олиб келаман.\nЭртасига эса онамнинг айтгани бўлди.\n— Ҳали, дафтарлар сотилгани йўқ. Пул беролмаймиз. Майли, дафтар олиб кета қолинг.\nБир дунё дафтар билан мени кўчага чиқариб қўйишди. Тўхтатган киракашим инсофли экан. Дафтарларни ўзи машинага жойлади.\n— Савдогармисиз? — деди у йўлга тушганимизда.\n— Йўқ. Икки ой деганда олган иш ҳақим.\n— Дафтар беришини билган бўлсангиз, эрингизни жўнатмабсиз-да, анча оғир экан.\n— Эрим вафот этган, — кўнглим бўшаб кетди. Кўзларимни олиб қочдим.\n— Узр, синглим, мен билмадим. Билмасдан сўравордим. Хафа бўлманг. Умрини фарзандларингизга қўшиб берган бўлсин.\nИндамадим. Хотираларим жонланиб кетгани учун уйга қандай келганим, нима қилганимни эслай ҳам олмайман. Ўзимга келганимда ёстиққа юзимни босганча йиғлаб ётардим. Қизим ҳар доимгидек бошимда менга термулганча жим ўтирарди. Қизим, отасининг бир оғиз сўзини эслай олмайдиган, қанақалигини ҳам билмайдиган менинг етимгина, ширин қизим. Қайдан ҳам эсласин? Ўшанда энди икки ёшдан ошганди… Бизнинг овунчоғимиз, қувончимиз эди у. «Ширин аясининг асал қизи», дерди эрим бирданига иккаламизни ҳам эркалаб. «Менинг уйимда ҳамма болдек ширин. Шунинг учун тўймайман!» — бу у кишининг ҳар доимги гапи эди. Ростдан ҳам тўймади у. Тўёлмай бизни тарк этди. Кутилмаган автоҳалокат у киши айтгандек болдек ширин оиламизни аччиқ фироққа тўлдириб кетди. Ҳадемай етти йил бўлади, усиз яшаётганимга етти йил. «Сизларни ҳеч қачон ёлғиз, қаровсиз қолдирмайман», деганига ҳам етти йил… Дод солиб йиғлагим келди. Хаёлимда бақирсам, юрагимдаги йиғилган бор аламлар чиқиб кетадигандек эди. Яна юзимни ёстиққа босдим.\n— Тур, аза ҳам узоғи билан бир йил тутилади. Сен эса ҳалиям йиғлаб қон қиласан. Анув таксичининг ҳам юрагини ёрибсан. Энди кетди, бечора, — деди доимгидек жаҳл қилгандек, аммо меҳр тўла овоз билан. — Қизингизни хафа қилмоқчи эмасдим. Билмасдан сўраб қўйдим, деб қайта-қайта узр сўради. Сенам худди эринг ҳозир ўлгандек югуриб кирдинг уйга.\n— Шу пайтгача шу ердамиди? — ҳайрон бўлдим.\n— Ҳа, дафтарларни уйга киргизди. Бир пиёла чой ичиб кетди.\nЎша куни тақдирим шу киракаш билан боғланади, деб сира ўйламагандим. Бир ҳафта ўтиб «одам» қўйганида, рости, жаҳлим чиққанди. Аммо онам негадир унинг ёнини олди.\n— Сизларга юк бўлдим-да, шунинг учун мендан қутулсангиз бас, тўғрими? — хафа бўлдим онамдан ҳам.\n— Унақа дема. Ҳали ёшсан. Эндигина йигирма саккиз ёшга кирдинг. Оила қуришинг керак. Бугун мен борман, бу уйга сиғиб ўтирибсан, эртага ўтиб кетсам… — онамнинг кўзлари ёшга тўлди. — У бефарзандликдан ажрашган экан. Ўн уч йил кутиб яшабди. Сабрли, иймон-эътиқодлига ўхшаяпти. Ёши ҳам жуда катта эмас, қирққа ҳам кирмаган ҳали. Ўттиз саккиз ёш экан.\n— Мендан ўн ёш катта-ку! Шу катта дегани эмасми?\n— Нега тушунмайсан? Битта фарзандинг бор. У қизингни ҳам олиб кетишингга рози. Кўпчилик эркак бунга рози бўлмайди. Ўша куни ўзим гаплашиб кўрдим, ёмонга ўхшамайди.\nХуллас, онам ўзининг насиҳатлари ва кўз ёшлари билан мени турмушга чиқишга кўндирди. Аммо қизимга нима дейишни билмасдим. Уни бирдан ўзим билан олиб кетиш ниятидаман. Онамдан қизимга ўзи тушунтиришини сўрадим. Аммо у киши рад этди. Ноилож, ўзим бўлсам, ўзим-да. Кечқурун ухлашимиз олдидан уни бағримга босиб гап бошладим:\n— Гулруҳ, мен… мен… яна оила қуряпман. Энди биз бошқа жойда, ўша мен турмуш қурган инсоннинг уйида яшаймиз. У сенга ота ўрнида ота бўлади. Уни «дада» дейишинг керак. Айта оласанми?\n— Аслида у менинг дадам эмас-а?\n— Йўқ, сенинг даданг кичкиналигингда вафот этган.\n— Уни «дада» десам, ўзимнинг дадам хафа бўлмайдими? Ўлганлар бизни кўриб туради-ку! — ўзимнинг гапларимни ўзимга қайтарди қизим.\n— Йўқ. Хафа бўлмайди. Сен яхши қиз бўлсанг, айтганимни қилсанг, асло хафа бўлмайди.\n— Унда айтаман. «Дада» дейман. Ойи, ўзи «дада» дейишни жуда яхши кўраман. Жаҳонгир билан Ойдин тоғамни «дада» деса, менам ичимда айтиб кўрардим, — қизимнинг бу гаплари кўзларимни ёшлади. Унинг тили «дада» деб чиққанди. Аммо мана етти йил шу сўзни айтишга зор бўлди. Энди бир бегонани… У қизимни ҳеч қачон ўз боласидек кўрмайди…\nШуларни ўйлаб йиғлаб-йиғлаб ухлаб қолдим. Бир ҳафтадан сўнг эса биз иккинчи турмушимникида эдик. Рости ўзим ҳам, қизим ҳам дарров киришиб кета олмадик. Эримнинг уй-жойи, машинаси, ҳамма-ҳамма нарсаси бор эди. Аммо биз… ўзимизни эркин ҳис қила олмасдик. Эрталаб у киши киракашлик қилгани чиқиб кетади. Шундан сўнггина қизим иккимиз катта ҳовлида бахтиёр ва енгил ҳис қилардик. Бу ётсираш камлик қилгандек овсиним буткул совутди:\n— Қизингиз тўққиз ёшга ўхшамайди. Анча бўйчан экан. Яна жуда ёқимтой. Кўз-қулоқ бўлинг. Ўгай барибир ўгай-да! Эрингиз ола қараб юрмасин!\nБу гапни эшитиб музлаб кетдим. Шу ондаёқ бу уйни тарк этгим келди. Лекин ҳеч нарсадан ҳеч нарса йўқ… Эримнинг феъли бузуқмикан? Овсиним ҳарқалай уни аввалдан билади. Жинни бўлаёздим. Ўша куни эрим қизим учун уйга киядиган халат кўтариб келибди:\n— Менинг чиройли қизимга шунақа ярашадики бу!\nУнинг сўзлари ҳам юрагимга титроқ олиб кирди. Ҳадик билан яшай бошладим. Бир куни эса… Ярим кечаси қизимнинг овозидан уйғониб кетдим. У ингранар, йиғламоқчидек эди. Ўрнимдан сакраб турдим. Эрим ёнимда йўқлигини кўриб оёқ-қўлимдан жон чиқиб кетгандек бўлди. Аммо қаердан куч топдим, билмайман, ўқдек отилиб қизимнинг хонасига югурдим. Эшик олдида эса таққа тўхтадим.\n— Қизим, Гулруҳ кўзингни оч, болам, — эрим унинг тепасида қўлида пиёла ушлаб турарди. — Уйғондингми? Иссиғинг чиқибди-ку, болам! Томоғинг оғридими? Ма, манови дорини ичиб юбор. Роса инградинг. Келиб қарасам, иссиғинг чиқибди.\nГулруҳ ўрнидан туриб ўтирган бўлса-да, кўзлари юмуқ эди. Шу ҳолда дорини ичди. Мен эса хотиржам ўрнимга қайтдим. Бу аҳволда уларга кўрина олмасдим. Чунки вужудимда турган титроқ ҳали кетмаганди. Шу пайт қизимнинг овози эшитилди:\n— Дада, яна сув ичаман…\nБу қизимнинг илк бор «дада» дейиши эди. Ҳаяжонданми, улар ёнига қандай борганимни билмай қолдим.\n— Болам, «дада» деган тилингдан айланай. Ўзимнинг қизим… — кўзларига ёш тўлган эрим қизимни бағрига босаркан, менга деди: — Онаси, қизимга сув олиб келинг.\nМен ҳам йиғлаб юбордим. Учаламиз ҳам унсиз кўз ёш тўкдик ўша кеча. Аммо бу кўз ёшлар бир ой ўтиб яна такрорланди. Менинг ҳомиладор эканлигим турмуш ўртоғимни йиғлатмасдан қўймади.\n— Ўзингга шукр! «Биринчи бахтинг — ой бахтинг», дейишарди. Шунинг учун иккинчи бор оила қураётганимда ҳадиксирагандим. Аммо бахт яратиш ўзимизга ҳам боғлиқ. Биз энг бахтли оиламиз, тўғрими? — деди у киши менга.\nРост, биз энг бахтли оиламиз. Бу бахтни қўлдан чиқармаслик учун ҳамма нарсага тайёрман!\nКатегория: Sevgi dunyosi | Просмотров: 711 | | Теги: Уни «ДАДА» дейсанми, қизим? | Рейтинг: 5.0/1


ЯШИЛ ФУРАЖКА ТАРИХИ\nЧегарачиларга ўта масъулиятли ва шарафли вазифа юклатилган – Ватан сарҳадларини душман бостириб киришидан ҳимоя қилиш. Чегара хавфсизлиги ҳар доим барча давлат ва мамлакатларнинг диққат марказида бўлган ва бўлиб қолади. Чегарачилар яшил фуражка кийишади ва бу мавзуда алоҳида тўхталиб ўтишга асос бор.\nЧегарачилар учун Ватанга бўлган меҳр-муҳаббат шунчаки баландпарвоз гаплар эмас, балки она юртни ҳар доим муқаддас саждагоҳ каби ҳимоя қилиш ва қўриқлашдир. Чегара – Ватан остонаси. Уни асраб-авайлаш шараф ва юксак бурчдир. Ҳушёр чегарачи-соқчилар хизматни куннинг ва туннинг ҳар дақиқасида, жазирама иссиқ ва совуқда, тоғу чўлларда чуқур масъулият, бепарволикка ва лоқайдликка йўл қўймасдан ўтайди. Қолаверса, бу соҳадаги хизмат катта шаҳар ва марказлардан узоқда олиб борилади ва тўғрисини айтиш керак, бу анча мураккабдир. Бутун вужуди билан доим жанговар ҳолатда шай туриш – бу чегарачилар учун одатий ишчи ҳолат. Улар юксак инсонийлик, оптимизм, ўзига бўлган ишончи, ватанпарварлиги, масъулиятлилиги билан ҳам ажралиб туради.\nЧегарачиларнинг махсус кийим-либослари ва чегара рамзларининг ҳар бири ўз маъносига эга. Чегарачининг бош кийими бўлган яшил фуражка – жасорат, фидойилик, давлат чегарасини ҳимоя қилишдан ғурурланиш, Ватанга содиқлик рамзи саналади. У доимий, осон бўлмаган, масъулиятли ҳарбий хизмат, ҳушёрлик ва сафарбарлик тимсолидир.\nЧегарачининг махсус кийими ва фуражкасидаги яшил рангга нисбатан турли хил фикрлар мавжуд. Ана шулардан бири қуйидагича:\n...Чегара хизмати тугаши арафасида эди. Чўлда, жазирама иссиқ об-ҳаво шароитида давлат чегарасини қўриқлаш вазифасини бажараётган чегара соқчиси бир мунча вақт уфққа тикилиб, маълум бир ҳудудда ҳаракатланаётган объектнинг тоифасини аниқлашга ҳаракат қилади. Узоқ кузатиш давомида унинг кўзи толиқиб ёшланади. Чегарачи тушунадики, бу ҳолатда чегаранинг белгиланган қисмидаги вазиятни назорат қилиш қийинлашяпти. У ёнида бўлган яшил рангли қўл рўмолчасини олиб ёшланаётган кўзларини артади ва ҳаракатланаётган объектга такрор эътиборини қаратади. Энди ҳаракатланаётган объект равшанроқ кўринаётган эди. Чегарачи яшил рўмолчага тикилиб қараш кўзининг функционал имкониятларини яхшилаганини ва тиклаганлигини пайқайди.\nХизмат якунлангандан сўнг бўлиб ўтган воқеа ҳақида ўз чегара бўлинмаси командирига билдирги беради. Бу маълумот ҳақиқатан ҳам ўрганилган бўлиб, кейинчалик чегарачилар учун фуражканинг рангини танлашда ҳисобга олинган бўлиши эҳтимолдан холи эмас.\nАслида ҳам яшил ранг азалдан табиат уйғонишининг тимсоли бўлиб келган. Бу ранг ёқимли бўлиб, кўз толиққанда ёрдам беради ва тинчлантиради. У шодлик, бахт, беғамлик, хотиржамлик, бирдамлик, ўсиш ва ривожланиш рамзидир.\nҲамма даврларда ҳам яшил фуражкани муқаддас билиб, асраб-авайлаб, энг масъулиятли дақиқаларда ғурур билан кийиб жангга киришган. Уруш даврларида яшил фуражкани кўрган фашист аскарларини титроқ босган.\nМаршал Г. Жуков чегарачилар ҳақида шундай деган: «Чегарачиларнинг Москва, Ленинград, Сталинград, Курск, Украина, Белоруссия жангларида қанчалик мардонавор жасорат билан курашганларини мен шахсан ўзим кўрдим ва ҳеч қачон унутмайман. Яшил фуражка барча инсонларнинг қалбида унга нисбатан бўлган ҳурмати, севгиси ва ғурурини уйғотсин...»\nБугунги кунда чегара бу – фақатгина хизмат эмас, балки кучли ирода, садоқат, фидойилик, матонат, экстремал вазиятларда ностандарт фикрлаш қобилиятига эга юқори малакали мутахассисларнинггина ўрни бўлган фаолият. Эҳтимол, ушбу сифатлар ва Ватанига бўлган муҳаббат чегарачиларни ҳар қандай шароитда ўз вазифаларига содиқ бўлишга ундайди.\nПодполковник У. АЧИЛОВ,\nкафедра бошлиғи М. Ачилова, ўқитувчи


Неймар «Барселона»дан 43 миллион евро талаб қилмоқда\n«Пари Сен-Жермен» ҳужумчиси Неймар суд орқали «Барселона»дан 43,6 миллион евро талаб қилмоқда, дея ёзади Marca.\nМанбанинг ёзишича, бразилиялик футболчи 2016 йилда «Барса» билан шартномасини узайтиргани учун бонус сифатида шунча маблағга эга бўлиши лозим бўлган. Аммо Каталония клуби бир йил ўтиб, Неймарни трансфер қилгани учун бонусни тўламаган. Иш Испания судига оширилгач, Неймарнинг талаби рад этилиб, аксинча футболчининг «Барселона»га 6,7 миллион евро тўлаб бериши ҳақида қарор чиқарилган.\nХабар қилинишича, Неймарнинг агентлари суд қарорига апелляция бериб, «Барселона»дан бонусни суд орқали ундириб олишларига ишонишмоқда.\nМаълумот учун, Неймар 2017 йилнинг ёзида «Барселона»дан «ПСЖ»га ўтганди. Трансфер суммаси рекорд 222 миллион еврони ташкил этган.


Бухорода “Tashkent City”дан ҳам каттароқ ҳудудда “Bukhara City” қурилади - Халқ сўзи\n14:32 10 Июль 2019 Иқтисодиёт\nАзалдан маданият ва маърифат бешиги бўлиб келган Бухорои шарифда “Bukhara City”нинг барпо этилиши ҳақидаги хабар кўплаб юртдошларимиз қатори хориж фуқароларининг ҳам қизиқишига сабаб бўляпти. У шаҳарнинг қайси қисмида қурилади, қандай қулайликлар яратилади, деган саволлар туғилмоқда. Бу замонавий маскан қадимий шаҳар қиёфасига дахл етказмасмикан, деган хавотирлар ҳам йўқ эмас. Вилоят ҳокимининг туризмни ривожлантириш масалалари бўйича ўринбосари Ботир Шаҳриёров мухбиримизга шу мавзуда қуйидагиларни сўзлаб берди.\nДарҳақиқат, Бухоро азалдан илм-фан, маърифат, савдо ва ҳунармандчилик равнақ топган шаҳар сифатида дунё аҳлини ўзига мафтун этиб келган. Шунингдек, у Ўзбекистоннинг сайёҳлар ва меҳмонлар энг кўп ташриф буюрадиган ҳудудларидан бири саналади. Масалан, кейинги икки йилда Бухорога келаётган сайёҳлар ва меҳмонлар оқими 2, 5-3 бараварга кўпайди. Ҳозирда ташқи сиёсатда очиқлик принципига амал қилиняпти. 46 та мамлакат аҳолисига юртимизда 30 кунгача визасиз бўлиши, 76 та давлат фуқаролари енгиллаштирилган тартибда электрон виза олиши, 101 та мамлакат аҳолиси учинчи давлатга боришда Ўзбекистонга 5 кунгача визасиз кириши учун имконият яратилди.\nҲаёт эса туристлар учун зарур инфратузилмани янада ривожлантириш, замонавий меҳмонхоналар, дам олиш масканлари, ресторанлар, банклар ва бошқа объектларни барпо этишни тақозо этмоқда. Шу нуқтаи назардан Ўзбекистон Республикаси Вазирлар Маҳкамасининг жорий йил 8 июлдаги “Бухоро шаҳрида “Bukhara City” замонавий ишбилармонлик ва турар жойлар марказини барпо қилишга доир ташкилий чора-тадбирлар тўғрисида”ги қарор имзоланди.\nУнинг лойиҳасини тайёрлаш жараёнида кўплаб хорижий мамлакатлар тажрибаси, жумладан. Франция, Испания, Туркия, Россия, Озарбайжон каби давлатларнинг тарихий шаҳарлари инфратузилмаси, уларда амалга оширилган янги иншоотларни жойлаштириш усуллари атрофлича ўрганилди. ЮНЕСКО Умумжаҳон маданий мерос маркази талаблари ва халқаро шаҳарсозлик қоидаларини чуқур тушунадиган мутахассислар билан маслаҳатлашилди. Пировардида “Bukhara City”ни қуриш учун шаҳарнинг тарихий қисмига умуман таъсири бўлмаган жой танланди. У бу қисмдан салкам 6 километр узоқликдадир.\nМажмуа ҳукуматнинг биз юқорида номини тилга олган қарорига кўра, аҳоли турар – жойлари бўлмаган, 15 – 20 йилдан буён бўш турган, фаолияти самарасиз бўлган бир қатор саноат корхоналари жойлашган ҳудудда қурилади. У 83 гектарни ташкил этади. “Bukhara Сity” мажмуасининг бош режасини тузишда лойиҳа менежери сифатида, вилоят ҳокимлиги билан ўзаро манфаатли ҳамкорлик принциплари асосида Туркиянинг “Studio Vertebra” компанияси ва қурилиш соҳаси ривожланган давлатларнинг лойиҳалаш компаниялари жалб қилинди.\nБу ҳудудда замонавий меҳмонхоналар, ресторанлар, театр, кинозаллар, офислар, банклар, бизнес марказлари, савдо ва маиший хизмат шохобчалари, клиника, мактаб, мактабгача таълим муассасаси, спорт иншоотлари ва турар – жойлар барпо этилади. Лойиҳа рўёби учун 500 миллион АҚШ долларидан зиёд қийматда инвестиция жалб этилиши, бунинг эвазига ўн мингтадан ортиқ янги иш ўрни яратилиши кўзда тутилган.\nЯна бир гап. ”Буюк ипак йўли” чорраҳасида жойлашган, 2500 йилдан қадимроқ тарихга эга Бухоронинг ўрта асрларда шаклланган маданий қиëфасини ҳам асл ҳолида сақлаб қолишга жиддий аҳамият берилмоқда. Жумладан, ”Бухоро шаҳри ва Бухоро вилояти туристик салоҳиятини жадал ривожлантириш” дастурида шаҳарнинг эски қисмини ободонлаштириш, унинг қадимий қиёфаси ини сақлаб қолиш бўйича катта вазифалар белгиланган. Чунончи, айни пайтга қадар кўплаб меъморий обидалар таъмирланди, шаҳарнинг Арк қалъасидан Лабиҳовуз мажмуигача бўлган қисмида пиёдалар йўлаклари ҳудуди барпо этилди, тарихий аҳамиятга эга бўлмаган, афтодаҳол турар жойлар ўрнига бир-икки қаватли меҳмонхоналар, кафе ва ресторанлар, савдо-кўнгилочар муассасалари мажмуалари қурилмоқда. Туристик маршрутлар ўтадиган кўчалар таъмирланди. Қадимий ёдгорликлар чиройи тунда ҳам намоён бўлиши учун махсус чироқлар ўрнатилди. Бу йўналишдаги ишлар изчил давом эттирилади.\n“Халқ сўзи” мухбири Истам ИБРОҲИМОВ ёзиб олди.


Белорусияда нималар бўлмоқда: Минскда турли хабарларга кўра, бугун 100 мингга яқин одам митингларга чиқди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:59 - Белорусияда нималар бўлмоқда: Минскда турли хабарларга кўра, бугун 100 мингга яқин одам митингларга чиқди\nЖаҳон оммавий ахборот воситалари бугун Минск шаҳрида минглаб, ҳатто ўн минглаб ва юз мингга яқин норозилар намойишларга чиққанларини айтмоқдалар. Шаҳар расмийлари ҳеч қандай тўпалон бўлмаганини, бир милиционер осмонга ўқ отиб ҳаммани шошириб қўйганини хабар қилмоқдалар.\nМитинг қатнашчиларининг талаби ҳаммага маълум – Лукашенкодан истеъфога кетишни талаб қилиш ва қайтaдан, ҳақиқий президент сайловлари ўтказиш. Бугун ҳам шундай бўлди ва кейин ҳамма тинч йўллар билан тарқалишга бошлабди, ҳеч қандай катта муаммо бўлмабди. Аммо, бугуннинг ўзи 250 дан кўпроқ норози ушлаб кетилибди, уларнинг тақдири эртага маълум бўлади.\nБугун бундай "тинч йўл" билан митинг тарқатилгани – Президент Александр Лукашенко ўз ишлари ҳақида ҳисобот бериш, тўғрироғи, ўзини оқлаб олиш учун катта хўжайини Владимир Путиннинг олдига Сочига кетаётганидир. Шундай бўлиши аввалдан хабар қилинган эди.\nМаълумки, митинг ташкилотчилари – Координацион Кенгаш аъзоларидир. Унинг асл асосчиси Светлана Тихановская қўшни давлатлардан бирида турибди ва ўша ердан ҳаммани бошқармоқда десак ҳам бўлаверади.


15:02 / 03.11.2018 2297 pdf Ўқиш режими + -\nҚуръон бу дунё ҳаётини кишиларнинг «имтиҳон жойи» деб таърифлайди. Бу дунё ҳаёти охират саодатига эришиш учун воситадир. Ҳаётнинг барча соҳаси, оилавий шароит, бозор, ишхона, чойхона ёки парламент ва ҳоказо – барчаси кишиларнинг имтиҳон жойларидир. Анкабут сурасида шундай дейилган:\nﮡ ﮢ ﮣ ﮤ ﮥ ﮦ ﮧ ﮨ ﮩ ﮪ ﮫ ﮬ ﮭ ﮮ ﮯ ﮰ ﮱ ﯓﯔ ﯕ ﯖ ﯗ ﯘ ﯙ ﯚﯛ\n«Одамлар «Иймон келтирдик», дейишлари ила синалмай, тарк этилишларини ўйладиларми? Ва, батаҳқиқ, Биз улардан олдингиларни ҳам синовдан ўтказганмиз. Бас, Аллоҳ, албатта, содиқ бўлганларни ҳам билажак, ёлғончиларни ҳам билажак» (2-3-оятлар).\nОятнинг маъноси шуки, кўпчилик кишилар «Иймон келтирдик», деб айтсак, шунинг ўзи кифоя қилади, биз ҳақиқат йўлида юрган бўламиз, деб ўйлайдилар. Улар бу йўлда имтиҳон, синовга дучор бўлишларини унутиб қўядилар. Аллоҳ таоло аввалги умматларини турли синовлардан ўтказган. Шундан сўнггина ростгўйлар ёлғончилардан ажралиб чиққан. Исломда нажотга эришиш фақат «шу динга мансубман» дейиш билан бўлмайди, балки кенгчилик ва қийинчилик соатларида Ислом таълимотларига бир хил амал қилган кишигина ҳақиқий мусулмон бўлади. Дунёдаги яхшилик ҳам, ёмонлик ҳам аслида имтиҳон учундир.\nАллоҳ таоло Муҳаммад сурасида шундай марҳамат қилади:\n«Ва таъкидки, сизларни синармиз, токи, сизлардан мужоҳидларни, сабрлиларни билсак ва хабарларингизни имтиҳон этсак» (31-оят).\nﯿ ﰀ ﰁ ﰂﰃ ﰄ ﰅ ﰆ\n«Сизларни ёмонлик ва яхшилик ила имтиҳон учун синаймиз ҳамда Бизгагина қайтарилурсиз», дейилган (35-оят).\nМулк сурасида эса:\nﭑ ﭒ ﭓ ﭔ ﭕ ﭖ ﭗ ﭘ ﭙ ﭚ ﭛ ﭜ ﭝ ﭞ ﭟ ﭠ ﭡ ﭢﭧ\n«Подшоҳлик Ўз қўлида бўлган Зот баракотли, улуғ бўлди. У ҳар бир нарсага ўта қодирдир. У ўлим ва ҳаётни сизларнинг қайсиларингиз амалда яхшироқ эканингизни синаш учун яратди», деган оят бор (1-2-оятлар).\nҲаётга шундай назар билан қараш кишиларда юксак ахлоқий фазилатларни келтириб чиқаради. Шунингдек, инсонлар руҳини ёмонликлар устидан ғолиб келишга тайёрлайди.\n05:00 / 28.02.2017 1414\n05:00 / 28.02.2017 1442\n1578 13:40 / 15.12.2018\n2790 16:00 / 03.08.2019\n700 11:03 / 12.09.2019\n875 06:51 / 09.10.2018\n510 21:00 / 07.08.2019\n703 16:28 / 15.07.2019


Ҳосил салмоғи бугунги ҳаракатга боғлиқ\nВилоятимиз фермерлари айни кунларда қишлоқ хўжалиги экинларидан мўл ва сифатли ҳосил етиштириш мақсадида ғалла парвариши ва чигит экиш ишларига алоҳида эътибор қаратмоқда.\n84 минг 680 гектар майдонда чигит экиш ишлари якунига етказилмоқда. Вилоят фермер хўжаликлари 109 минг 200 гектар майдонда ғалла парваришламоқда. Тўрт сектор раҳбарлари томонидан ўзларига бириктирилган ҳудудлар бўйича “Ғалла парваришида фавқулодда ҳолат” даврида кечиктириб бўлмайдиган агротехник тадбирларни амалга ошириш бўйича чора-тадбирлар дастури ишлаб чиқилган. Унга кўра, ғалла майдонларини шарбат билан суғориш мақсадида 17 та шаҳар, туманлар штаблари ва 110 та маҳаллий ўғит чиқариш отрядлари фаолият кўрсатмоқда. Улар томонидан ҳар гектар ғалла майдонига 5 тоннадан маҳаллий ўғит жамғариш ва далага чиқариш бўйича фермер хўжаликлари кесимида режа-жадвал ишлаб чиқилган.\nҚува тумани фермер хўжаликларида ҳам ғалла парвариши, чигит экиш ишлари қизғин. Бир текис ривожланаётган майсани шарбат усулида суғориш, озиқлантириш тажрибали ғаллакорлар тавсияси асосида амалга оширилаётир.\nАйни кунларда туманда 7 минг 530 гектар майдонда ғалла парваришланмоқда. 7 минг гектар майдонга иқлимга мос, серҳосил пахта навларини экиш ишлари якунига етказилмоқда.\n“Қодиржон Усмонжон Раҳматжон” фермер хўжалигида 28 гектар майдонда ғалла парвариши барча агротехник тадбирлар асосида олиб борилмоқда. Минерал ўғитлар вақтида берилди, турли касаллик, зараркунандаларга қарши кураш ишлари бажарилди. 24 гектар майдонда эса чигит экиш ишлари тўлиқ якунланди. Фермер хўжалиги раҳбари Раҳматжон Маматов 12 сотих майдонда иссиқхона ҳам ташкил қилди. Бу ерда помидор, булғори, қалампир, карам каби қишлоқ хўжалиги маҳсулотлари етиштирилмоқда.\n“Қува Ўлмасхон саховати” фермер хўжалигида бўлган киши ҳам баҳорги юмушлар ўз вақтида, сифатли бажарилаётганлигига гувоҳ бўлади. Мана, тўққиз йилдан буён ҳар йили фермер хўжалиги пахта ва ғалладан мўл ҳосил олиб келмоқда.\nЕрга меҳр берсангиз, агротехник тадбирларни ўз вақтида бажарсангиз, ҳосил ҳам шунга яраша бўлади, – дейди фермер хўжалиги раҳбари Одилжон Қамбаров. – 44 гектар майдонда ғалланинг “Крошка” навини парваришламоқдамиз. 30 гектар майдонга эса яхши ният билан чигит қададик. Фермер хўжалигимиз жойлашган ҳудуднинг тупроқ шароити анча оғир. Шундай бўлса-да, ҳар бир агротехник тадбирни вақтида қилиб, кўзлаган режамизни бажармоқдамиз.\n« Фаровонлик ва юксалиш асоси


Google барча Android-смартфонларга янги функция қўшяпти! (+видео) - Terabayt.Uz\nҚидирув гиганти ўз операцион тизими учун иловалар дўкони – Google Play каталогини такомиллаштиришда давом этмоқда. Унга янги қўшилаётган экспериментал опция эса иловаларни ўрнатишдан аввал бошқа турдошлари билан таққослаб кўриш имконини беради.\nGoogle Play иловасининг ҳозир синов босқичида бўлган 22.4.28 рақамли жамланмасида тестерлар янги бандга дуч келишди. Иловалар дўконидаги тавсиялар рўйхатининг энг охирида жойлашган бу бўлим Compare apps («Иловаларни таққослаш») деб номланган.\nAndroid Police нашрига кўра, мазкур функция ҳозирча фақат бир нечта оммабоп медиаплеерлар учун ишламоқда. Буни GIF-сурат форматига ўтказилган қуйидаги видеода кўрамиз:\nКўриб турганингиздек, тегишли тугмачани босганда экранда қиёслаш жадвали чиқади: унда шу турдаги иловаларнинг турли жиҳатлари солиштириб акс эттирилади. Хусусан, плеерлар таққосида уларнинг ишлатишдаги қулайлиги ва айрим функцияларни қўллаб-қувватлаши (автоном ижро этиш ва стриминг имконияти, қўлланувчи форматлар рўйхати) ўзаро қиёсланган.\nМазкур функция Google Play дўконининг барқарор талқинига қачон тўлиқ тақдим этилиши ҳозирча номаълум, ҳар эҳтимолга қарши янгиланишларни текшириб туринг ва Terabayt.uz’ни кузатишда давом этинг.\n#Google #Google Play #Google Play Market #Android смартфон #иловалар


Болаларга ўсишида ёрдам бериш 26 — Dilkashradio.com\nБолаларга ўсишида ёрдам бериш 26\nАссалому алейкум азиз радиотингловчиларимиз! Яна эфир орқали сизлар билан учрашганимиздан мамнунмиз. Бугунги эшиттиришимзда эса биз болаларнинг руҳий ўсишларида ёрдам беришимиз ҳақида сўз юритамиз. Муқаддас Китобда ёзилгани бор: “Шуни унутмангки, қизғаниб эккан қизғаниб ўриб олади; мўл эккан эса мўл ўриб олади”. Дарҳақиқат, инсон нима экса, шуни ўради. Фарзандларимиз учун қанча куч, сабр-тоқат, вақт ва муҳаббатни сарфласак, шунга яраша хосилини кўрамиз. Бундай сарфлаш нафақат моддий томонидан, балки энг муҳими руҳий томонидан зарурдир. Фарзандларингизни қичкиналигидан Муқаддас Китоб билан таништириб қўйинг, у ҳам сиз каби уни сева олсин ва мана бу ёвуз дунёда у учун ҳамрох, йўл кўрсаткич бўлсин.\nФарзандингизга еру-кўкни яратган буюк, қудратли Худованд ҳақида ўргатинг. Худои Таоло яратган ажойиб дунёга гуноҳ қандай кириб келганини ҳам сўзлаб беринг. Ва албатта Нажоткоримиз Исо Масиҳнинг ҳаёти билан бўлишинг. Болам хали кичкина, ҳеч нарсани тушунмайди деб, уни камситманг. Раббимиз Исо Ўзи айтган: “Болаларга йўл қўйинглар, Менинг олдимга келишига тўсқинлик қилманглар! Мана, Худонинг Шоҳлиги бундайларникидир!” Болаларинг изга қанча эрта ўргатсангиз, пойдеворлари шунча мустаҳкам бўлади. Мустаҳкам пойдевор қуриш эса жуда муҳим. Пойдевор мустаҳкам бўлса, демак фарзандларимиз синов пайтларда, қийинчиликларда, васвасалар келганда қуламайдилар. Қоқилсалар ҳам, туриб олдига юрадилар. Аёнки, дунёнинг таъсири жуда кучли.\nХудованднинг назарида жирканч, ифлос бўлган нарсаларни дунё зўр, яхши, деб кўрсатади. Қандай қилиб биз болаларимизни бундай таъсирдан сақлаб қолишимиз мумкин? Албатта, мустаҳкам пойдеворни кўриб. Чунки биз ҳар доим ҳам фарзандларимизни назорат қилолмаймиз. Пойдевор кучли бўлса эса, болаларимиз учун хотиржам бўлишимиз мумкин.Муқаддас Китобда Дониёр пайғамбарнинг ҳаётини кўриб чиқадиган бўлсак, худди шу нарсага амин бўламиз. Дониёр ўсмирлик пайтида асрга тушган эди. У ўз уйидан, ота-онасидан йироқ эди. У хоҳлаганини қилса бўларди. Уйда тақиқлаган овқатни бу ерга келиб ейса бўларди. Лекин у буни рад этди. Лекин у гуноҳга қарши тура олди, у гуноҳга “йўқ” деб айта олди, қачонки уни асрга олган шоҳ бутга таъзим қилишни буюрганида.\nИбодат қилишни тақиқлаганида эса, у барибир ибодат қилишни давом этди, чунки болалагидан унга сингдирилган имон кучли, пойдевори эса мустаҳкам эди. Биз ҳеч қачон фарзандларимизни биз қурган “парникда” сақлаб қололмаймиз, бунга ўриниб ҳам кўрманг. Барибир дунё билан туқнашишга тўғри келади. Бир воқеа эсимга тушди. Бир ота фарзандларни дунёнинг таъсиридан ҳимоя қилиш учун телевизордан қутулмоқчи бўлди. Кўп фикр юритиб у бундай қарорга келди: уйимизда телевизор бўлмаса яхши, чунки мен йўғлигимда болаларим нима кўраётганини билмайман. Лекин улар катта бўлиб, телевизордан маҳрум бўлгани учун унга ташна бўлиб қолишлари ҳам мумкин. Яхшиси, мен уларга мени йўғимда телевизор кўрмасликни ёки бемаъни кўрсатувларни кўрмасликни ўргатсам, тўғрироқ бўлади.\nШунинг учун, азиз ота-оналар, Дониёрга ухшаган фарзандларни ўстирайлик, токи улар ҳам ҳар қандай вазиятда тўғри қарор қила олсинлар ва Худовандни севиб Унга умид боғлай олсинлар. Бу эса Худованд бизга юклаган жавобгарлигимиздир. Хайр омон қолинглар!\nБолаларнинг ўсишига ёрдам 182


Футбол мусобақалари 08.06.2020 13:30\nЯқин-яқингача карантин чекловларидан озод бўлиб, яна яшил майдонга қайтган Германия, Дания, Чехия каби давлатлар футболига ғавас қилаётгандик. Беларус, Фаррер ороллари, Туркманистон давлатларида эса ҳар қандай шароитда ҳам футбол ўйинлари тўхтаб қолмаганидан таажжубландик. Май ойи охирида Полша, Сербия, Украина, Хорватия, июнь ойи бошида эса Австрия, Португалия чемпионати йўлга қўйилганини кузатдик, бугун-эрта Швейцария ва Испанияда, уларнинг кетидан Швеция, Туркия, Англия, Италия, Россия стадионларига футбол қайтишидан хабаримиз бор. Франция, Нидерландия ва Бельгияку аллақачон муддатидан олдин чемпионатларини якунлаб бўлишган.\nХўп, ўзимизда нима гап?\nЮртимизга коронавирус пандемияси кириб келиши ва тарқалишининг олдини олиш бўйича Республика махсус комиссиясининг 2020 йил 29 майдаги қарорига асосан 1 июндан профессионал футбол клубларига карантин тартиб-қоидаларига амал қилган ҳолда машғулотларни бошлаш, 5 июндан эса расмий мусобақаларни давом эттиришга рухсат берилди. Футболчиларнинг узоқ муддат карантин ҳолатда стадионда шуғулланмаганлиги, етарли жисмоний тайёргарликка эга бўлишлари учун маълум муддат талаб этилишини инобатга олган Ўзбекистон Профессионал футбол лигаси Суперлига клублари учун расмий мусобақани 13 июндан бошлашларига изн берди. Шу тариқа 15 мартдан, чемпионатнинг 3-туридан кейин тўхтаб қолган Суперлига ўйинлари расман 13 июндан яна давом эттириладиган бўлди.\nШу куни «Бунёдкор» ўз майдонида «Қўқон-1912»ни, «Қизилқум» эса Навоийда АГМК жамоаларини қабул қилади. Қолган ўйинлар:\n«Сўғдиёна» – “Пахтакор\nПро-лига мавсумининг бошланиш муддати ҳам маълум бўлди. Пандемия сабаб анча муддат йўқотилганлигини инобатга олган ЎзПФЛ мусобақа қоидасига бироз ўзгартириш киритди. Бунга кўра, Про-лига ўйинлари аввал белгиланганидек тўрт даврали бўлмайди, балки икки даврали ва якунда финал босқичи ўтказилади. Саккизта жамоа аввалига 14 турдан иборат уй-сафар тизимида куч синашади.\nШунда Про-лиганинг барча клуби мавсум якунига қадар умумий 20 та тур учрашувида қатнашади. Бунда жамоалар жамғарган очколар сақланиб қолади. Сир эмаски, Про лига ғолиби CocaColа Суперлига йўлланмасини қўлга киритади. Лиганинг иккинчи жамоаси ўтиш ўйинида Суперлиганинг 13-клубини ўз уйида қабул қилади. Шунингдек, Про-лиганинг икки жамоаси Ўзбекистон Кубогининг гуруҳ босқичида иштирок этади. Шундай қилиб, Про-лига-2020 мавсумининг 1-тур ўйинлари қуйидагича тартибда кўриниш олди:\n3 июль (жума)\n«Нефтчи» – «Динамо»\n«Хоразм» – «Турон»\n«Оқтепа» – «Зомин»\n«Шўртан» – «Истиқлол»\nСуперлига ва Про-лига ўйинларининг тўлиқ тақвими кейинроқ ҳавола этилади.\nЎзПФЛ айни пайтда аёллар ва футзал чемпионатларининг режалари билан банд. Аёллар футболи бўйича янги мавсум шу ой охирида Суперкубок ўйини билан бошланиши кўзда тутиляпти. Унда 2019 йили мавсум чемпиони «Севинч» ҳамда Кубок соҳиба «Бунёдкор» жамоалари ўзаро куч синишишади. Ўйин бетараф майдонда ўтказилади. Жойи ва санаси тез кунда эълон қилинади. 2020 йилги чемпионатга эса июль ойининг бошларида старт берилиши мўлжалланяпти. Шунингдек, аёллар футболи бўйича Ўзбекистон Кубоги ва Биринчи лига ўйинлари тақвими ҳам ишлаб чиқилмоқда.\nФутзал мусобақаси катта футболдан фарқ қилади. Катта футбол очиқ майдонда, футзал баҳслари эса ёпиқ иншоотда ўтишини яхши биласиз. Шунинг учун спорт залларда ўтадиган расмий мусобақаларга ҳозирча расман рухсат берилмаган. Футзалчилар шароитдан келиб чиқиб очиқ майдонларда машғулотларга киришди, ёпиқ иншоотларга кириш масаласи эса тез кунларда ҳал бўлиб қолишига умид билдирилмоқда.